   
Sinteza obiecțiilor şi propunerilor (recomandărilor)
la proiectul  Hotărârii de Guvern pentru aprobarea Regulamentului cu privire la publicitatea medicamentelor de uz uman

	Nr.
d/o
	Participantul la avizare/(expertizare) consultare publică
	Nr.
crt.
	Conţinutul obiecției/propunerii (recomandării)

	Argumentarea asupra proiectului

	1.
	Ministerul Afacerilor Interne al Republicii Moldova
Nr. 42/1869 din 11.05.2026.
	1.
	Ministerul Afacerilor Interne a examinat proiectul de hotărâre pentru aprobarea Regulamentului cu privire la promovarea etică a medicamentelor (număr unic 411/MS/2026), autor – Ministerul Sănătății și, reieșind din limitele competențelor funcționale, comunică lipsa obiecțiilor și propunerilor.
	Se ia act.

	2.
	Centrul Naţional pentru Protecţia Datelor cu Caracter Personal al Republicii Moldova Nr. 04-01/1592 din 07.05.2026.
	1.
	Centrul Național pentru Protecția Datelor cu Caracter Personal al Republicii Moldova a examinat proiectul de hotărâre pentru aprobarea Regulamentului cu privire la promovarea etică a medicamentelor (număr unic 411/MS/2026), autor – Ministerul Sănătății și, reieșind din competențele funcționale, comunică lipsa obiecțiilor și propunerilor. .
	Se ia act.

	3.
	Compania Națională de Asigurări în Medicină
Nr. 01-07/1402 din 08.05.2026
	1.
	CNAM susține aprobarea proiectului, apreciind că acesta contribuie la
promovarea utilizării raționale a medicamentelor și la asigurarea sustenabilității financiare a sistemului AOAM.
	Se ia act.

	4.
	Ministerul Dezvoltării Economice și Digitalizării al Republicii Moldova
 Nr. 17-1601 din 12.05.2026
	1.
	Cu referire la proiectul hotărârii pentru aprobarea Regulamentului cu privire la promovarea etică a medicamentelor (număr unic 411/MS/2026), în limita competențelor funcționale, comunicăm lipsa de obiecții și propuneri.
	Se ia act.

	
5.
	Ministerul Finanțelor al Repeblicii Moldova
Nr. 07/2-03/84/768 din 
18.05.2026
	


1. 
	
 pct.3 din proiectul de hotărâre se propune de exclus întrucât termenul general de intrare în vigoare a actelor normative este reglementat de art.56 alin. (1) din Legea nr.100/2017 cu privire la actele normative
	Se acceptă.
Pct. 3 din hotărâre a fost reformulat după cum urmează:
„Prezenta hotărâre intră în vigoare peste trei luni de la data publicării în Monitorul Oficial al Republicii Moldova.”.

	6.
	Consiliul Audiovizualului al Republicii Moldova
Nr. 60 din 06.05.2026.
	1.
	Pct. 2 din Regulament definește noțiunile utilizate în textul actului normativ. În acest sens, pct. 2.7 - 2.9 definesc noțiunile de „publicitate comparativă”, „publicitate înșelătoare” și „publicitate subliminală”. Totodată, definițiile noțiunilor respective nu coincid cu definițiile corespunzătoare prevăzute de Legea nr. 62/2022 cu privire la publicitate.
Astfel, se propune revizuirea și modificarea noțiunilor de „publicitate comparativă”, „publicitate înșelătoare” și „publicitate subliminală” de la pct. 2.7 - 2.9 din Regulament în conformitate cu prevederile Legii nr. 62/2022, în vederea uniformizării noțiunilor utilizate.
	Se acceptă.
A fost asigurată  preluarea definițiilor de  „publicitate comparativă”, „publicitate înșelătoare” și „publicitate subliminală” din Legea 62/2022 cu privire la publicitate.

publicitate comparativă – publicitatea care identifică în mod explicit sau implicit un concurent al comerciantului ori unul sau mai multe produse oferite de un concurent; 

publicitate înşelătoare – publicitatea care, în orice mod, inclusiv prin modul de prezentare, induce ori poate induce în eroare consumatorul de publicitate şi care, datorită caracterului înşelător, poate afecta comportamentul economic al consumatorului de publicitate sau care, din acest motiv, prejudiciază ori poate prejudicia un concurent al comerciantului;

publicitate subliminală – publicitatea în care sunt utilizați stimuli prea slabi pentru a fi percepuţi în mod conştient, dar care pot influenţa comportamentul consumatorului de publicitate;

	
	
	2.
	La pct. 9.4 din Regulament este menționată „publicitate prin internet”, or, Legea nr. 62/2022 nu reglementează o asemenea noțiune. Potrivit Legii cu privire la publicitate, este reglementată „publicitatea online”. Respectiv, în vederea uniformizării noțiunilor utilizate, considerăm oportună modificarea pct. 9.4 din Regulament.
	Se acceptă.
În vederea uniformizării terminologiei cu noțiunea utilizată în Legea nr. 62/2022 cu privire la publicitate, care reglementează „publicitatea online”, și nu „publicitatea prin internet”, se acceptă înlocuirea noțiunii „prin internet” cu noțiunea „online”. Modificarea a fost operată în mod consecvent pe tot parcursul textului Regulamentului, în toate punctele în care apărea sintagma „prin internet” sau „prin intermediul internetului

	7.
	AmCham Moldova
Nr. 56 din 13.05.2026.
	1.
	 Articolul 114 din Legea nr. 153/2025
Legea nr. 153/2025 definește publicitatea pentru medicamente într-un sens larg. Potrivit art. 114 alin. (1), aceasta include orice formă de informare prin contact direct, activități de prospectare sau de stimulare destinate să promoveze prescrierea, eliberarea, vânzarea sau consumul de medicamente. Legea include expres publicitatea către publicul larg, publicitatea către profesioniști, vizitele reprezentanților medicali, distribuirea de mostre, sponsorizarea reuniunilor promoționale și sponsorizarea manifestărilor științifice la care participă persoane calificate să prescrie sau să elibereze medicamente.
Această opțiune a legii primare este acceptată ca premisă și trebuie pusă la baza proiectului Regulamentului. În cadrul Legii nr. 153/2025, publicitatea este categoria largă care include și anumite forme de promovare.
Totuși, reieșind din faptul că legea include aceste activități în sfera publicității nu rezultă că mai multe forme de publicitate trebuie tratate identic procedural, fapt care proiectul îl admite, așa cum va fi arătat mai jos.
Art. 114 alin. (2) este la fel de important ca alin. (1). Legea exclude din capitolul privind publicitatea etichetarea și prospectul, corespondența necesară pentru a răspunde la o întrebare specifică privind un anumit medicament, anunțurile informative și materialele documentare care nu includ afirmații publicitare, precum și informațiile despre sănătatea umană sau boli umane fără referire, nici măcar indirectă, la medicamente
 Hotărârea Guvernului nr. 944/2018 pentru aprobarea Regulamentului cu privire la promovarea etică a medicamentelor

HG nr. 944/2018 reglementează deja publicitatea medicamentelor atât către profesioniștii din domeniul sănătății, cât și către publicul larg. Prin urmare, noutatea proiectului nu constă în introducerea acestui domeniu de reglementare, ci în extinderea și detalierea substanțială a regimului existent — în special în ceea ce privește tipurile noi de publicitate, inclusiv publicitatea online, materialele educaționale, aspectele de procedură, inclusiv procedura de notificare/evaluare/aprobare și mecanismele de control.
Această extindere poate fi justificată, însă presupune o tehnică normativă mai exactă, astfel încât să fie clar ce se notifică, ce se aprobă, ce se declară, ce rămâne supus controlului ulterior și ce comunicări sunt excluse din sfera publicității.
	Se acceptă.
1. Titlul actului normativ a fost modificat din „promovarea etică a medicamentelor" în „publicitatea medicamentelor de uz uman", pentru a alinia terminologia Regulamentului la cea a legii primare și a elimina riscul extinderii nejustificate a sferei de reglementare.

2. A fost asigurată corelarea cu art. 114 alin. (2), iar pct. 5 din Regulament a fost reformulat după cum urmează:
 „Publicitatea pentru medicamente include în special modalitățile de promovare prevăzute la art. 114 alin. (1) din Legea nr. 153/2025 și nu se aplică informațiilor prevăzute la alin. (2) al aceluiași articol.".

3. A fost adăugat pct. 107.2. după cum urmează:
„107.2. Se supun notificării următoarele forme de publicitate: 
-materialele publicitare pentru care au fost aplicate modificări fără a avea impact asupra informațiilor despre medicament (modificări de ordin adminsitrativ, de design, editoriale,etc.). Acestea  se vor notifica la AMDM cu păstrarea numărului unic de identificare, fără a fi supuse procedurii de aprobare;
107.2.1. materialele educaționale;
107.2.2. activitățile de sponsorizare, atât din partea DAPP/reprezentantului DAPP privind publiitatea cât și din partea beneficiarului, în conformitate cu anexele nr.3 și nr.4;
107.2.3. lista obiectelor promoționale distribuite; 
107.2.4. seturi de slide-urile din prezentările care fac referire la caracteristicile produsului, şi nu întreaga prezentare.”.

	
	
	2.
	 Proiectul nu definește „materialul publicitar”, deși întreaga procedură este construită în jurul acestei noțiuni.
Proiectul folosește în mod repetat noțiunea de „material publicitar”: notificare pentru fiecare material, cod unic aplicat pe material, aprobarea materialelor, publicarea listei materialelor evaluate pozitiv, răspundere pentru conformitatea informației difuzate cu originalul notificat. Totuși, în lista noțiunilor nu este inclusă o definiție a „materialului publicitar”.
Aceasta este o omisiune importantă, iar HG nr. 944/2018 conține o asemenea definiție: material publicitar – orice mijloc utilizat cu scopul de a promova prescrierea, distribuirea, eliberarea, comercializarea sau consumul medicamentelor. Proiectul nou extinde regimul și în același timp elimină definiția noțiunii centrale a procedurii.
Fără definirea materialului publicitar, nu este clar dacă obiectul notificării este conținutul vizual/audio, o pagină web, o secțiune din site, o postare pe rețea socială, o invitație, un slide, o campanie sau fiecare versiune adaptată a aceluiași material, proiectul creând o confuzie între materialele publicitare și formele de publicitate, fapt care îngreunează aplicarea întregii proceduri.
	Se acceptă.
A fost introdusă în pct. 2.4 din Regulament următoarea definiție:
„ material publicitar – orice mijloc utilizat cu scopul de a promova prescrierea, distribuirea, eliberarea, comercializarea sau consumul medicamentelor.”:

	
	
	3.
	Pct. 7 nu delimitează obiectul notificării
Pct. 7 prevede că orice formă de publicitate destinată publicului larg sau profesioniștilor se supune notificării și evaluării de către AMDM, iar notificarea se realizează pentru fiecare material publicitar separat. Formularea începe cu „orice formă de publicitate”, dar se încheie cu „fiecare material publicitar”.
Această formulare creează o ambiguitate de obiect. Dacă „orice formă de publicitate” include, potrivit pct. 9 din proiect sau art. 114 din Lege, și vizite, distribuirea de mostre, materiale educaționale, atunci nu este clar cum și de ce aceste activități sunt notificate.
De asemenea, extinderea sferei formelor (materialelor) supuse notificării/evaluării trebuie analizată și prin prisma costurilor administrative aferente. Dacă fiecare material, adaptare digitală, invitație, afiș, banner, etc. trebuie notificat separat și evaluat contra plată, inclusiv notificat repetat, proiectul poate genera o sarcină disproporționată față de riscul real al fiecărei forme de comunicare.
	  Se acceptă.
Îngrijorarea privind sarcina administrativă disproporționată a fost luată în considerare prin delimitarea clară a obiectului aprobării, astfel Proiectul a fost completat cu  subpct. 107.1 și 107.2, care stabilesc explicit ce se supune aprobării și ce se supune notificării simple, fără evaluare și fără tarifare. Pct. 107 a fost reformulate după cum urmează:

„107.Regulamentul privind organizarea și funcționarea Comisiei de publicitate la medicamente, procedura de evaluare si aprobare a materialelor publicitare la medicamente, procedura de notificare a altor forme de publicitate sunt aprobate prin Ordin al AMDM, care va fi plasat pe site-ul web oficial al AMDM. 
107.1.Se supun aprobării toate materialele publicitare destinate atât publicului larg cât și persoanelor calificate să prescrie sau să elibereze  medicamente. 
107.2. Se supun notificării următoarele forme de publicitate: 
107.2.1. materialele publicitare pentru care au fost aplicate modificări fără a avea impact asupra informațiilor despre medicament (modificări de ordin administrativ, de design, editoriale,etc.). Acestea se vor notifica la AMDM cu păstrarea numărului unic de identificare, fără a fi supuse procedurii de aprobare /reaprobare;
107.2.2. materialele educaționale;
107.2.3. activitățile de sponsorizare, atât din partea DAPP/reprezentantului DAPP privind publicitatea cât și din partea beneficiarului, în conformitate cu anexele nr.3 și nr. 4;
107.2.4. lista obiectelor promoționale distribuite; 
107.2.5. seturi de slide-urile din prezentările care fac referire la caracteristicile produsului, şi nu întreaga prezentare.”.

	
	
	4.
	Cerințele generale privind conținutul materialului publicitar sunt prea nediferențiate
Pct. 12 prevede că orice material publicitar conține cel puțin doza recomandată, schema de administrare/instrucțiuni, indicațiile terapeutice exacte, atenționările, precauțiile și contraindicațiile, în conformitate cu RCP. Textul este formulat pentru „orice material publicitar”, fără separare pe categorii.
Legea nr. 153/2025 distinge regimurile: pentru publicul larg, art. 117 cere informații necesare pentru utilizarea corectă și invitația de a citi prospectul/ambalajul; pentru profesioniști, art. 118–119 cer informații esențiale compatibile cu RCP și documentație exactă/verificabilă. Proiectul ar trebui să urmeze această diferență.
De asemenea, proiectul nu distinge între aplicarea acestei obligații pe categorii de suporturi, iar o obligație identică pentru toate materialele poate deveni complicat de aplicat.
	Se acceptă.
Pct. 12 a fost exclus din Regulament, cerințele privind conținutul materialelor publicitare fiind reglementate distinct pentru fiecare categorie de destinatari, în conformitate cu logica legii primare.

În ceea ce privește diferențierea aplicării informațiilor pe diverse tipuri de suporturi, este dificil de anticipat toate formatele utilizate în activitățile de promovare. Prin urmare, sunt stabilite cerințe generale aplicabile materialelor publicitare destinate publicului larg și cerințe generale destinate persoanelor calificate.

	
	
	5.
	Regimul materialelor educaționale este insuficient separat de publicitate
Proiectul definește materialul educațional ca material adresat publicului larg și/sau profesioniștilor, utilizat în scopuri științifice/educaționale, care nu încurajează prescrierea, distribuirea, vânzarea, administrarea, recomandarea sau utilizarea medicamentului. Totuși, pct. 106.2 prevede că toate materialele educaționale destinate pacienților și profesioniștilor sunt analizate de comisia AMDM.
Dacă materialul educațional nu are caracter promoțional, trebuie clarificat de ce intră în procedura comisiei de evaluare a materialelor publicitare și ce efect juridic produce această analiză. În special, proiectul trebuie să precizeze dacă „analiza” materialelor educaționale are caracter consultativ sau permisiv, dacă presupune dacă se percep taxe, dacă poate fi emis un refuz și care sunt temeiurile unui asemenea refuz.
	Se acceptă.

Ținând cont de faptul că în cadrul manifestărilor științifice sunt distribuite atât materiale publicitare, cât și cele educaționale, în conformitate cu pct. 89.2, acestea vor fi depuse către AMDM cu scop informativ. Dacă materialul educațional nu are caracter promoțional, analiza acestuia presupune doar caracter consultativ, fără a fi percepute taxe de evaluare.

În cadrul Comisiei de publicitare sunt analizate inclusiv evenimentele declarate, seturile de slide-uri, materialele educaționale care urmează a fi distribuite la aceste evenimente.

Pentru a elimina orice ambiguitate privind sfera de aplicare, definiția materialului educațional de la pct. 2.4 a fost completată cu următoarea precizare: „Nu constituie materiale educaționale, în sensul prezentului Regulament, acele materiale care sunt parte a acțiunilor consolidate de management al riscului."

De asemenea, pentru clarificare, pct. 106 a fost modificat după cum urmează:

„106.În vederea asigurării unei evaluări corecte și echitabile AMDM instituie o comisie multidisciplinară privind evaluarea materialelor publicitare, care:
106.1. Aprobă materialele publicitare destinate publicului larg și persoanelor calificate să prescrie sau să elibereze medicamente.
106.2. analizează materialele educaționale destinate pacienților și profesioniștilor din domeniul sănătății notificate, care urmează a fi distribuite în cadrul manifestărilor științifico-practice  și evenimentelor de promovare a medicamentelor.”.

	
	
	6.
	 Regimul online este formulat prea larg față de natura conținutului
Pct. 42–47 reglementează publicitatea prin internet și alte platforme digitale. Pct. 43 prevede o listă amplă de informații pe care orice pagină web care promovează medicamente trebuie să le conțină, inclusiv informații privind sursele, audiența-țintă, informații nepromoționale privind educația pentru sănătate, alternative terapeutice și ultimele informații aprobate, prospect, RCP, etc.
Termenul „pagină web care promovează medicamente” poate acoperi realități foarte diferite: pagină de produs OTC pentru public, platforme online, banner online, aplicații mobile, etc. Cerințele identice pentru toate sursele pot fi disproporționate sau nepotrivite.
De asemenea, nu este clar cum această formă de publicitate poate fi notificată/notificată repetat atunci când vor avea loc schimbări frecvente de informații publicate.
	Se acceptă.
Este important de menționat că Publicitatea online este descrisă separat pentru publicul larg (secțiunea a 4-a, Capitolul III) și pentru persoane calificate să prescrie sau să elibereze medicamente (secțiunea a-3-a Capitolul IV).
Prin urmare, materialele publicitare distribuite online trebuie să întrunească aceleași cerințe ca orice alt material publicitar, în funcție de publicul-țintă căruia îi sunt adresate, eliminând astfel riscul aplicării unor cerințe disproporționate 
Pentru a răspunde îngrijorării privind notificarea repetată în cazul modificărilor frecvente, au fost introduse pct. 43 și 44, care stabilesc o distincție clară și previzibilă între două categorii de modificări. Modificările care afectează termenii autorizației de punere pe piață —  numele medicamentului, compoziția, indicațiile terapeutice, dozajul, informațiile de siguranță, ambalajul DAPP sau producătorul  — impun actualizarea materialului și reaprobarea acestuia (pct. 45). Modificările de ordin administrativ, de design sau editoriale, care nu au impact asupra informațiilor despre medicament, se notifică simplu la AMDM cu păstrarea numărului unic de identificare, fără a fi supuse procedurii de aprobare (pct. 44). Astfel pct. 43 și 44 au fost formulate după cum urmează:
„42. Materialele publicitare distribuite online sunt actualizate ori de câte ori apar modificări la termenii autorizației de punere pe piață ( numele medicamentului, compoziția medicamentului, indicațiile terapeutice, dozajul și modul de administrare, informațiile de siguranță, ambalajul și etichetarea, DAPP producătorul sau locul de fabricație) și/sau de practica medicală.
43. În cazul schimbărilor de ordin administrativ, de design, editoriale, etc. care nu au impact asupra informațiilor despre medicament, materialele publicitare se vor notifica la AMDM cu păstrarea numărului unic de identificare, fără a fi supuse procedurii de aprobare.”.

	
	
	7.
	Interdicția comunicării prin e-mail/telefonie
Pct. 47 interzice publicitatea la medicamente prin e-mail sau telefonie mobilă, inclusiv SMS. Legea nr. 62/2022 permite în dreptul comun publicitatea prin e-mail/telefonie cu consimțământ expres prealabil.
Totuși, textul actual nu distinge între public larg și profesioniști, între comunicări promoționale și răspunsuri la întrebări specifice, între newsletter profesional solicitat și informare obligatorie. Astfel, interdicția poate intra în contradicție cu excluderile de la art. 114 alin. (2) și cu comunicările profesionale legitime dacă nu este formulată clar.
	Nu se acceptă.
Interdicția prevăzută la pct. 46 vizează exclusiv publicitatea destinată publicului larg prin e-mail sau telefonie mobilă, inclusiv SMS. Aceasta nu afectează comunicările profesionale legitime dintre companii și profesioniștii din domeniul sănătății.
Prin canalele de e-mail și telefonie mobilă nu poate fi asigurat un control adecvat asupra modului de difuzare a informațiilor despre medicamente către publicul larg. Spre deosebire de publicitatea difuzată prin mass-media sau online, unde conținutul este public și verificabil, comunicările directe prin e-mail sau SMS sunt greu de monitorizat de către AMDM, creând riscul diseminării unor informații incorecte sau înșelătoare. De asemenea, utilizarea acestor canale implică prelucrarea datelor cu caracter personal, ceea ce presupune respectarea unor condiții stricte privind consimțământul și securitatea datelor. 
Cu privire la eventuala contradicție cu art. 114 alin. (2) din Legea nr. 153/2025,  că sunt excluse prin lege următoarele categorii este de menţionat că categoriile excluse de lege — corespondența pentru răspuns la o întrebare specifică, anunțurile informative fără afirmații publicitare, informațiile despre boli fără referire la medicamente — nu constituie publicitate și, prin urmare, nu fac obiectul interdicției de la pct. 47, care vizează exclusiv publicitatea în sensul art. 114 alin. (1).

	
	
	8.
	 „Valoarea simbolică” trebuie determinată prin criterii obiective
Atât Legea nr. 153/2025, cât și proiectul permit anumite obiecte/materiale de valoare simbolică, relevante pentru practica medicală sau farmaceutică. Proiectul nu stabilește un prag valoric sau criterii obiective pentru această valoare.
Fără criterii obiective, aceeași situație poate fi apreciată diferit de companii, profesioniști și autoritate. Aceasta afectează predictibilitatea și creează risc de sancționare neuniformă. HG944/2018 stabilește astăzi această valoare monetară și această abordare trebuie menținută.
	Se acceptă.
A fost stabilit corelarea cu Hotărârea Guvernului nr. 116/2020 privind regimul juridic al cadourilor, asigurând astfel coerența între reglementările aplicabile. 

Astfel pct. 70 a fost reformulate după cum urmează:
„70.În cadrul publicității destinate persoanelor calificate să prescrie sau să elibereze medicamente, este interzisă oferirea, acordarea sau promisiunea de cadouri, avantaje în bani ori în natură. Prin excepție, pot fi oferite obiecte sau materiale care nu vor depăși valoarea stabilită conform Hotărârii Guvernului nr. 116/2020 privind regimul juridic al cadourilor, relevante pentru practica medicală sau farmaceutică.”.

Pct. 51 a fost reformulate după cum urmează:
„51.Prin derogare de la prevederile pct. 50, oferirea de obiecte promoționale către publicul larg este permisă numai cu respectarea cumulativă a următoarelor condiții:
52.1.  obiectele promoționale sunt de valoare simbolică, și nu vor depăși valoarea stabilită conform Hotărârii Guvernului nr. 116/2020 privind regimul juridic al cadourilor .”.

	
	
	9.
	Codul unic, termenul de valabilitate și re-notificarea trebuie reglementate complet
Proiectul prevede aplicarea codului unic și datei aprobării, publicarea materialelor evaluate pozitiv, termen nelimitat de valabilitate și notificarea repetată în cazul unor modificări ale informațiilor. Nu se precizează suficient ce schimbări impun notificarea repetată: modificări de RCP, indicații, suport, canal de difuzare, format scurt/lung, adaptare tehnică, etc.
Fără aceste criterii, operatorii nu pot ști când este necesară o nouă procedură. AMDM poate fi supraîncărcată cu notificări repetate formale, iar modificările semnificative pot fi tratate identic cu adaptările minore.
Regulamentul trebuie să distingă între modificări de fond care impun notificare repetată; modificări administrative care se comunică fără re-evaluare; adaptări de format care nu afectează mesajul și nu impun notificare repetată, etc.
Procedura AMDM este formulată simultan ca notificare, evaluare și aprobare
Proiectul folosește mai multe concepte procedurale: notificare, evaluare, aprobare, aprobare prealabilă, cod unic de notificare/aprobare, evaluare pozitivă. Aceste noțiuni nu au același efect juridic. Notificarea presupune informarea autorității. Aprobarea presupune un act permisiv. Evaluarea poate fi tehnică, consultativă sau condiție pentru utilizare, în funcție de cum este definită.
Legea nr. 153/2025 prevede monitorizarea de către AMDM în baza sistemului de control prealabil, iar art. 125 obligă DAPP să păstreze disponibile și să comunice către AMDM mostre din formele de publicitate elaborate din inițiativa sa. Proiectul poate detalia acest control prealabil, dar trebuie să precizeze natura exactă a procedurii. În lipsa unei calificări clare, rămân incerte cel puțin următoarele: momentul de la care materialul poate fi utilizat; ce se întâmplă dacă AMDM nu răspunde în termen; dacă tăcerea autorității produce sau nu efecte; care este calea de contestare; dacă o modificare minoră de format impune o nouă procedură.
De asemenea, mecanismul de evaluare ar trebui să prevadă limite procedurale clare pentru solicitările de completare/modificare ale materialelor, iar fără asemenea garanții, termenul formal de evaluare poate deveni imprevizibil
	Se acceptă.
Capitolul VI a fost redactat în mod corespunzător, cu clarificarea naturii juridice a procedurii, delimitarea criteriilor de reaprobarre față de notificarea simplă și stabilirea unor garanții procedurale clare pentru operatorii economici.

Capitolul VI a fost redactat după cum urmează:
„106. În vederea asigurării unei evaluări corecte și echitabile, AMDM instituie o comisie multidisciplinară, atribuțiile căreia includ:
106.1. evaluarea și aprobarea materialele publicitare destinate publicului larg și persoanelor calificate să prescrie sau să elibereze medicamente.
106.2 analiza consultativă a materialelor educaționale destinate pacienților și profesioniștilor din domeniul sănătății notificate, care urmează a fi distribuite în cadrul manifestărilor științifico-practice  și evenimentelor de promovare a medicamentelor.

107.Regulamentul privind organizarea şi funcționarea Comisiei de publicitate. procedura de evaluare si aprobare a materialelor publicitare la medicamente, procedura de notificare a altor forme de publicitate sunt aprobate prin Ordin al AMDM, care va fi plasat pe site-ul web oficial al AMDM. 
107.1.Se supun aprobării toate materialele publicitare destinate atât publicului larg cât și persoanelor calificate să prescrie sau să elibereze. 
107.2Se supun notificării următoarele forme de publicitate: 
107.2.1. materialele publicitare pentru care au fost aplicate modificări fără a avea impact asupra informațiilor despre medicament (modificări de ordin administrativ, de design, editoriale,etc.). Acestea  se vor notifica la AMDM cu păstrarea numărului unic de identificare, fără a fi supuse procedurii de aprobare;
107.2.2. materialele educaționale;
107.2.3. activitățile de sponsorizare, atât din partea DAPP/reprezentantului DAPP privind publicitatea cât și din partea beneficiarului, în conformitate cu anexele nr.3 și nr.4;
107.2.4. lista obiectelor promoționale distribuite; 
107.2.5. seturi de slide-urile din prezentările care fac referire la caracteristicile produsului, şi nu întreaga prezentare.

108.DAPP sau reprezentantul legal al acestuia depune la AMDM cererea de aprobare a materialului publicitar, conform anexei nr. 4. La cerere se anexează următoarele materiale:
108.1. copia materialului publicitar; 
108.2. actul ce confirmă împuternicirile persoanei care reprezintă interesele în relația cu AMDM privind publicitatea;
[bookmark: _Hlk231487522]108.3. dovada achitării serviciului de evaluare a materialelor publicitare, în conformitate cu tarifele aprobate prin HG nr. 348/2014 cu privire la tarifele pentru serviciile prestate de către Agenția Medicamentului și Dispozitivelor Medicale.

109.Pentru materialul publicitar sub formă de spot audio/video se prezintă versiunea electronică a acestuia. În cazul materialelor audio/video, inclusiv celor difuzate online, se acceptă depunerea storyboard-ul materialului, în locul versiunii finale a spotului audio/video. În acest caz DAPP își asumă responsabilitatea depunerii versiunii finale, după aprobarea prealabilă de către AMDM a schiței scenariului depus. Numărul unic de identificare va fi atribuit după depunerea versiunii finale a spotului audio/video.

110. Perioada de evaluare a tuturor formelor de publicitate este de 15 zile lucrătoare de la data confirmării plății. Acest termen poate fi pus în „stop cronometru” în cazul depistării neconformităților cu normele prezentului Regulament. În acest caz se va transmite responsabilului pentru notificarea materialului publicitar o solicitare de modificare a materialului publicitar și de înlăturare a neconformităților, indicând motivele necorespunderii.  

111. În termen de 30 zile lucrătoare de la data primirii solicitării, responsabilul pentru notificarea materialului publicitar va depune la AMDM materialul publicitar modificat conform solicitării. În caz contrar materialul este considerat respins, fără returnarea tarifului de evaluare. Termenul de evaluare repetată este de 15 zile.

112. În cazul în care materialul publicitar a fost evaluat pozitiv, AMDM va publica pe site-ul web oficial lista materialelor publicitare aprobate și va atribui un număr unic de identificare și data aprobării acestuia. 

113. DAPP asigură că pe materialele publicitare distribuite ulterior aprobării AMDM sunt inscripționate cu numărului unic de identificare și data aprobării. După ce a fost asigurată inscripționarea numărului de identificare a materialul publicitar, acesta poate fi difuzat și distribuit.

114. AMDM asigură păstrarea pe parcursul a cel puţin 3 ani a tuturor documentelor atașate privind aprobarea materialului publicitar, precum şi varianta electronică a spoturilor aprobate. 

115. DAPP sau reprezentantul DAPP privind publicitatea poartă răspundere contravențională pentru veridicitatea şi conformitatea informaţiei difuzate/expuse cu originalul notificat. 

116. Termenul de valabilitate al materialului publicitar este nelimitat, iar în cazul unor modificări ale termenilor autorizației de punere pe piață ( numele medicamentului, compoziția medicamentului, indicațiile terapeutice, dozajul și modul de administrare, informațiile de siguranță, ambalajul și etichetarea, DAPP, producătorul sau locul de fabricație) și/sau de practică medicală, DAPP asigură reaprobarea materialului publicitar. ”.

	
	
	10.
	Procedura de evaluare a materialelor video ar trebui adaptată la specificul producției audiovizuale
Se propune ajustarea procedurii de aprobare a materialelor video, inclusiv a spoturilor TV și a materialelor video online, astfel încât, la etapa de evaluare de către Comisia AMDM, dosarul să poată include doar storyboard-ul materialului, în locul spotului produs în versiune finală.
Ulterior aprobării storyboard-ului, DAPP ar urma să își asume responsabilitatea deplină pentru producerea materialului video final în conformitate cu storyboard-ul aprobat.
Această abordare ar permite evitarea unor costuri de producție înainte de obținerea aprobării și ar păstra responsabilitatea DAPP pentru conformitatea materialului final cu versiunea aprobată. Potrivit informațiilor comunicate de membri, o asemenea procedură este aplicată în România și în alte state ale Uniunii Europene în care este necesară aprobarea autorității competente.
	Se acceptă.
Pct. 109 a fost modificat după cum urmează:
„109. Pentru materialul publicitar sub formă de spot audio/video se prezintă versiunea electronică a acestuia. În cazul materialelor audio/video, inclusiv celor difuzate online, se acceptă depunerea storyboard-ul materialului, în locul versiunii finale a spotului audio/video. În acest caz DAPP își asumă responsabilitatea depunerii versiunii finale, după aprobarea prealabilă de către AMDM a schiței scenariului depus. Numărul unic de identificare va fi atribuit după depunerea versiunii finale a spotului audio/video.”.

	
	
	11.
	 Controlul AMDM
Proiectul prevede verificări la unități de distribuție, DAPP și manifestări științifice, sesizări, prescripții și alte măsuri. În lipsa unor norme detaliate și trimiteri la Lege nr. 131/2012, apar neclarități privind natura controlului, drepturile persoanei controlate, actele emise, raportul cu controlul de stat, etc., fiind încălcate drepturile subiecților controlați.
Clarificarea acestor aspecte și prescrierea unor garanții nu limitează rolul de supraveghere al AMDM, dar reduc riscul utilizării mecanismului de sesizare cu rea-credință.
	Se acceptă.
Capitolul VII a fost integral redactat, cu clarificarea naturii juridice a controlului exercitat de AMDM, delimitarea atribuțiilor de monitorizare administrativă față de controlul de stat și instituirea unor garanții procedurale clare pentru subiecții controlați.
Capitolul VII a fost redactat după cum urmează:
„117. Pentru asigurarea practicării unei publicități veridice, corecte, fără exagerări, pentru medicamentele de uz uman, în conformitate cu prevederile prezentelor norme, AMDM exercită funcția de monitorizare și control al publicității, verificând respectarea prevederilor legale, în conformitate cu art. 124 din Legea nr. 153/2025 cu privire la medicamente.

118. În cazul în care vor fi încălcate regulile de promovare etică a medicamentelor, în baza evaluării gradului de risc, AMDM va iniția controlul de stat pentru a aplica măsurile restrictive în conformitate cu Legea nr.131/2012 privind controlul de stat. 

119. În vederea asigurării controlului publicității la medicamente AMDM:
119.1. verifică respectarea prevederilor legislative privind publicitatea la medicamente de uz uman.
119.2. ordonă încetarea publicității înșelătoare, în conformitate cu art.124, alin (2) din Legea 153/2025 cu privire la medicamente.
119.3. înregistrează şi examinează toate sesizările primite;
119.4. constată încălcările ce țin de publicitatea  și promovarea medicamentelor care conțin elementele constitutive ale contravenției;
119.5. emite prescripții de înlăturare a încălcărilor depistate privind publicitatea medicamentelor, conform Legii nr. 131/2012 privind controlul de stat;

120. Orice persoană fizică sau juridică poate sesiza AMDM referitor la încălcarea normelor privind publicitatea și promovarea medicamentelor. Sesizarea se depune în conformitate cu prevederile Codului administrativ al Republicii Moldova nr. 116/2018, cu respectarea următoarelor cerințe:
120.1 . prezentarea detaliată referitoare la tipul, momentul şi locul sub care a fost observată respectiva formă de publicitate;
120.2 . prezentarea unui exemplar al materialului publicitar care face subiectul sesizării, dacă este posibil;
120.3 .  prezentarea, după caz, a dovezilor privind contactarea prealabilă a furnizorului de publicitate pentru soluționarea amiabilă a divergenţelor. 

121.  În cazul nerespectării prevederilor referitoare la publicitatea medicamentelor de uz uman, precum şi în cazul nerespectării prevederilor legate de obligativitatea DAPP de a instrui persoanele care vin în contact cu profesioniștii din domeniul sănătăţii în scopul promovării medicamentelor de uz uman, AMDM   aplică sancțiuni în conformitate cu Codul contravențional nr. 218/2008.”.

	
	
	12.
	 Termenul de intrare în vigoare de o lună este insuficient pentru implementare
Proiectul prevede intrarea în vigoare peste o lună de la publicare. O lună nu este un termen suficient pentru adaptarea procedurilor existente la noile reglementări nici pentru operatorii economici, nici pentru autoritatea de supraveghere, iar în lipsa unei perioade tranzitorii, pot apărea situații de neconformare formală generate de imposibilitatea practică de adaptare.
	Se acceptă.
Pct. 3 din hotărâre a fost reformulat după cum urmează:
„Prezenta hotărâre intră în vigoare peste trei luni de la data publicării în Monitorul Oficial al Republicii Moldova.”.

De asemenea, au fost introduse prevederi care reglementează perioada de tranziție a materialelor publicitare aprobate anterior intrării în vigoare a Hotărârii de Guvern.
„5.  Materialele publicitare aprobate până la intrarea în vigoarea a prezentei hotărâri rămân valabile cu condiția că nu au apărut modificări.”.

	
	
	13.
	AmCham Moldova reiterează aprecierea pentru inițiativa Ministerului Sănătății de a reglementa  Pct. 2.5 asimilează două noțiuni care nu sunt echivalente
Pct. 2.5 definește împreună „persoane calificate să prescrie sau să elibereze medicamente” și „profesioniști din domeniul sănătății”, prin enumerarea unor categorii precum medici, farmaciști, laboranți-farmaciști și asistenți medicali. Tehnic, norma nu definește o singură noțiune, ci asimilează două expresii care pot avea sfere diferite.
Regulamentul stabilește obligații și interdicții în funcție de calitatea destinatarului comunicării. Dacă toate categoriile enumerate sunt tratate indistinct ca persoane calificate să prescrie sau să elibereze medicamente, se pot extinde reguli concepute pentru farmaciști asupra unor profesioniști care nu au asemenea atribuții. În sens invers, dacă se folosește noțiunea largă de profesionist din sănătate acolo unde legea se referă la persoane calificate să prescrie sau să elibereze, se poate altera sfera de aplicare a normei.
	Se acceptă.
Noțiunea de „persoană calificată să prescrie sau să elibereze” a fost înlocuită după cum urmează:
„2.6.	profesioniști din domeniul sănătății – orice persoană care deține o calificare recunoscută oficial și certificare profesională, autorizată să exercite, în condițiile legii, activități medicale, stomatologice, farmaceutice, de îngrijire sau de sănătate publică, prevenție, diagnostic, tratament sau recuperare a sănătății pentru îmbunătățirea calității vieții pacienților.”.


	
	
	14.
	 Pct. 31 califică prea larg afișele și invitațiile ca materiale tipărite destinate publicului larg
Pct. 31 prevede că afișele și invitațiile se supun reglementărilor privind materialele tipărite destinate publicului larg, inclusiv obligației de a include numărul unic de identificare/aprobare și data aprobării. Norma pornește de la forma materialului, nu de la conținutul și destinatarul acestuia.
Afișele și invitațiile nu sunt, prin natura lor, întotdeauna materiale publicitare destinate publicului larg. O invitație poate viza o anumită manifestare necomercială, fără afirmații promoționale referitoare la un medicament. Calificarea lor automată ca materiale destinate publicului larg poate conduce la aplicarea unui regim greșit.
	Se acceptă.
Pct. 29 a fost reformulat după cum urmează:
„29. Afișele și invitațiile, în cazul în care conțin denumirea comercială a unui/unor medicament se supun reglementărilor privind materialele tipărite destinate publicului larg, inclusiv celei de a avea inscripționate numărul unic de identificare și data aprobării acestuia.”.


	8.
	
Centrul de Armonizare a  Legislației
Nr. 31/02-126-5130 din 06 mai 2026
	1.
	Reieșind din constatările expertizei de compatibilitate referitoare la transpunerea actului UE menționat supra, clauza de armonizare pentru proiectul național urmează a fi transferată după clauza de adoptare și expusă în următoarea redacție: 
[bookmark: _Hlk231386880]„Prezenta Hotărâre transpune parțial Titlul VIII „Publicitatea” și Titlul VIIIa „Informare și publicitate” din Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman publicată în Jurnalul Oficial al Uniunii Europene L 311 din 28 noiembrie 2001, CELEX: 32001L0083, așa cum a fost modificată ultima dată prin Regulamentul (UE) 2023/1182 al Parlamentului European și al Consiliului din 14 iunie 2023.”
	Se acceptă.
Clauza de armonizare a fost transferată după clauza de adoptare și modificată după cum urmează:
„Prezenta Hotărâre transpune parțial Titlul VIII „Publicitatea” și Titlul VIIIa „Informare și publicitate” din Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman publicată în Jurnalul Oficial al Uniunii Europene L 311 din 28 noiembrie 2001, CELEX: 32001L0083, așa cum a fost modificată ultima dată prin Regulamentul (UE) 2023/1182 al Parlamentului European și al Consiliului din 14 iunie 2023”.

	
	
	
	Tabelul de concordanță cu Directiva 2001/83/CE va fi completat suplimentar în compartimentul 7, pentru a reflecta și alte prevederi din proiectul de act normativ care constituie transpuneri sau implementări ale actului UE:
	

	
	
	2.
	art. 86 din actul UE – se va completa cu prevederile pct. 2.10 care definesc noțiunea de „publicitate pentru medicamente”;
	Se acceptă
Art. 86 din actul UE a fost completat cu pct. 2.11 din Regulament.


	
	
	3.
	art. 87 din actul UE – se va completa cu prevederile pct. 10 și pct. 58 care stabilesc cerințe generale privind promovarea medicamentelor de uz uman;
	Se acceptă.
Art. 87 din actul UE a fost completat cu pct. 9 și pct. 57 din Regulament ca prevederi naţionale întrucât articolul din Directivă este transpus fidel prin art. 115 din legea 153/2025 cu privire la medicamente iar pct. adăugate constituie cerințe generale desfășurate privind promovarea medicamentelor de uz uman.

	
	
	4.
	art. 88 din actul UE – se va completa cu prevederile pct. 18 și pct. 51-54, care reglementează cerințele specifice privind distribuirea mostrelor și a obiectelor promoționale;
	Se acceptă.
Art. 88 din actul UE a fost completat cu pct. 50, 51, 52 și 53 din Regulament ca prevederi naţionale intrucat art. 88 este transpus fidel prin art. 116 din legea 153/2025, iar pct adăugate constituie cerințe generale desfășurate privind interzicerea ofertelor promoționale, distribuirea mostrelor și reglementarea obiectelor promoționale către publicul larg.
Art. 88 alin. (1) a fost completat cu pct. 18 din Regulament cu indicarea gradului de compatibilitate „Compatibil

	
	
	5.
	art. 90 din actul UE – se va completa cu pct. 28, pct. 38-39 și pct. 58 care prevăd afirmațiile interzise în cadrul publicității destinate publicului larg, cât și alte cerințe generale;
	Se acceptă.
Art. 90 din actul UE a fost completat cu pct. 26, pct. 36-37 din Regulament ca prevederi naţionale întrucât art. 90 este transpus fidel prin art 117 alin. (2) din legea 153/2025, iar pct adaugate constituie cerințe generale desfășurate privind afirmațiile interzise în cadrul publicității destinate publicului larg, menționând că pct. 57 a fost integrat ca corespondent la articolul 87 din actul UE

	
	
	6.
	art. 91 din actul UE – se va completa cu pct. 55-57, care reglementează cerințele generale privind publicitatea destinată persoanelor autorizate să prescrie sau să elibereze medicamente;
	Se acceptă.
Art. 91 alin. (2) din actul UE a fost completat cu pct. 54 - 56 din Regulament  cu indicarea gradului de compatibilitate „Compatibil.

	
	
	7.
	art. 93 din actul UE – se va completa inclusiv cu pct. 46 și pct. 89, care prevăd anumite obligații ale reprezentanților de vânzări medicali;
	Nu se acceptă.
Articolul 93 din Directiva 2001/83/CE reglementează obligațiile specifice ale reprezentanților de vânzări medicali, vizând pregătirea lor profesională, furnizarea documentației oficiale în cadrul vizitelor și raportarea reacțiilor adverse către serviciul științific al companiei. Pct. 45 și 88 nu pot fi asociate ca transpunere a acestui articol, deoarece acestea reglementează obligațiile de notificare prealabilă față de AMDM în contextul manifestărilor științifico-practice – fără a aborda niciuna dintre cele trei obligații esențiale impuse de articolul European.

	
	
	8.
	art. 94 din actul UE – va include prevederile pct. 70, referitoare la condițiile generale de consultanță și sponsorizare în cadrul manifestărilor științifico-practice;
	Se acceptă.
Art. 94 alin. (1) din actul UE a fost completat cu pct. 69 din Regulament  cu indicarea gradului de compatibilitate „Compatibil.

	
	
	9.
	art. 95 din actul UE – se va include pct. 72, care stabilesc limitele ospitalității;
	Se acceptă.
Art. 95 din actul UE a fost completat cu pct. 71 din Regulament .

	
	
	10.
	art. 97 din actul UE – va include pct. 117-122 privind controlul și supravegherea publicității;
	Se acceptă.
Art. 97 alin. (1) din actul UE a fost completat cu pct. 117 și pct. 120 din Regulament, alin. (2) a fost completat cu pct. 119 din Regulament, iar alin. (3) a fost completat cu pct. 118 din Regulament, în vederea asigurării corespondenței de transpunere privind controlul și supravegherea publicității.

	
	
	11.
	art. 99 din actul UE – prevederile art. 77 alin. (15) din Codul contravențional nr. 218/2008 vor fi redate în mod expres;
	Se acceptă.
Art. 99 din actul UE a fost completat cu  art. 77 alin. (15) din Codul contravențional nr. 218/2008 .

	
	
	12.
	art. 100 din actul UE – va include prevederile pct. 23, care se referă la publicitatea produselor homeopate.
	 Se acceptă.
Art. 100 din actul UE a fost completat cu pct. 21 din Regulament .

	9.
	
	
	Nota de fundamentare
	

	
	Grupul de lucru
al Comisiei De Stat pentru reglementarea
activităţii de întreprinzător
 

	1.
	Secțiunea 2.1 nu este suficient fundamentată sub aspectul temeiului legal. Autorul invocă art. 157 alin. (3) lit. b) din Legea nr. 153/2025 cu privire la medicamente, care prevede obligația Guvernului de a aduce actele sale normative în corespundere cu legea. Această normă are caracter tranzitoriu și nu constituie o abilitare expresă pentru aprobarea unui nou Regulament cu privire la promovarea etică a medicamentelor. Capitolul XI al Legii nr. 153/2025 reglementează publicitatea medicamentelor, însă nu conține o normă expresă care să stabilească obligația sau competența Guvernului de a aproba un asemenea regulament.
	Se ia act.
Potrivit art. 157 alin. (3) lit. b) din Legea nr. 153/2025, Guvernul urmează să aducă actele sale normative în concordanță cu prevederile legii menționate. În acest context, adoptarea Regulamentului constituie o măsură necesară pentru operaționalizarea și aplicarea uniformă a normelor legale privind promovarea și publicitatea medicamentelor. Necesitatea adoptării actului normativ rezultă din caracterul-cadru al unor prevederi ale Legii nr. 153/2025, a căror aplicare efectivă impune stabilirea unor reguli procedurale și operaționale la nivel de legislație secundară. Totuși, recunoaștem necesitatea unei corelări mai clare între reglementarea primară și cea secundară. Astfel, în cadrul următoarelor modificări ale Legii nr. 153/2025 cu privire la medicamente, aceasta va fi completată cu o normă expresă care va face referire la Regulamentul cu privire la promovarea medicamentelor de uz uman.

	
	
	2.
	Secțiunea 2.2 deși enumeră mai multe lacune ale HG nr. 944/2018 conține preponderent justificarea necesității unei noi reglementări, fără a formula distinct problema, cauzele acesteia, grupurile afectate și evoluția situației în lipsa intervenției. Nota tratează insuficiența reglementării ca problemă în sine, deși Metodologia AIR prevede că lipsa cadrului normativ sau insuficiența reglementării nu poate fi definită ca problemă ori cauză, ci reprezintă o posibilă intervenție. Problema trebuie reformulată în termeni de efecte reale asupra sănătății publice, comportamentului de prescriere, informării consumatorilor, conformării mediului privat și capacității AMDM de monitorizare și control. Totodată, secțiunea nu identifică și nu cuantifică părțile interesate afectate. Lipsesc date privind numărul DAPP, distribuitorilor, farmaciilor, instituțiilor medico-sanitare, profesioniștilor din domeniul sănătății și consumatorilor vizați. Datele AMDM privind dosarele de notificare sunt utile, dar nu sunt analizate suficient pentru a demonstra amploarea și cauzele problemei. De asemenea, nu este prezentat scenariul de bază, respectiv evoluția situației în cazul neaprobării proiectului. Nu se explică dacă actualul cadru normativ poate fi aplicat în continuare, care sunt riscurile concrete ale menținerii HG nr. 944/2018 și în ce măsură Legea nr. 153/2025 permite deja AMDM să exercite controlul publicității fără aprobarea unui regulament nou.
	Se acceptă.
Secțiunea 2.2 a fost completată cu următorul text:
„Problema centrală care impune intervenția, constă în expunerea consumatorilor şi profesioniştilor din domeniul sănătății la materiale publicitare pentru medicamente care conțin informații eronate, înșelătoare sau nefundamentate științific, cu efecte directe asupra prescripției iraționale, utilizării necorespunzătoare a medicamentelor şi sănătății publice. Această problemă are trei dimensiuni interdependente: 
(1) informarea deficitară a consumatorilor, care nu dispun de mijloace de verificare a veridicității afirmațiilor publicitare; 
(2) influențarea inadecvată a deciziei clinice a profesioniştilor din domeniul sănătății prin materiale publicitare care depășesc indicațiile aprobate sau care nu reflectă echilibrat beneficiile şi riscurile;
 (3) capacitatea limitată a AMDM de a evalua, monitoriza şi controla eficient publicitatea medicamentelor în lipsa unui cadru procedural clar şi complet.
Părțile interesate afectate de această problemă includ:
 (a) consumatorii şi pacienții — circa 2,6 milioane de persoane adulte rezidente în Republica Moldova, expuse publicității medicamentelor prin canale TV, radio, online şi fizice;
 (b) profesioniștii din domeniul sănătății — aproximativ 15 000 de medici, farmaciști şi asistenți medicali care interacționează cu materialele publicitare destinate specialistelor;
 (c) deținătorii autorizației de punere pe piață (DAPP), distribuitorii angro, farmaciile comunitare şi de spital şi instituțiile medico-sanitare ;
(d) AMDM, care a gestionat 747 de dosare de notificare în perioada 2020–2025, din care 304 au necesitat note de obiecții şi 57 au fost respinse, reflectând o rată de neconformitate semnificativă de aproximativ 48%.”.

„Scenariul de bază — menținerea HG nr. 944/2018 în vigoare — implică riscuri concrete care justifică intervenția:
 (i) incompatibilitatea reglementării existente cu Legea nr. 153/2025, care a creat un vid normativ parțial începând cu intrarea în vigoare a acesteia; 
(ii) imposibilitatea AMDM de a aplica sancțiuni eficiente într-un cadru juridic ambiguu şi depăşit.
 (iii) imposibilitatea reglementării publicității online. 
(iv) perpetuarea practicilor de publicitate înșelătoare, cu impact direct asupra sănătății publice şi utilizării raționale a medicamentelor. 
(v) riscul de neconformitate cu obligațiile de armonizare asumate de Republica Moldova în cadrul Programului Național pentru Aderarea la UE, Capitolul 28, Acțiunea 22, cu termen iulie 2026.”.

	
	
	3.
	Secțiunea 3 necesită a fi ajustată pentru ca obiectivele să fie formulate în conformitate cu cerințele Metodologiei AIR. Obiectivele sunt expuse ca măsuri de reglementare, nu ca rezultate concrete, măsurabile și verificabile. Nu sunt indicate ținte, termene, indicatori de rezultat sau nivelul de schimbare urmărit față de situația actuală.  P. 3.1 nu demonstrează suficient necesitatea, proporționalitatea și legătura fiecărei prevederi noi cu problemele identificate. De asemenea, nu este clar delimitat ce prevederi reprezintă executarea directă a Legii nr. 153/2025, ce prevederi transpun acquis-ul UE și ce prevederi constituie opțiuni naționale suplimentare. În lipsa acestei delimitări, există riscul ca proiectul să depășească limitele legii primare, în special în condițiile în care Legea nr. 153/2025 reglementează deja publicitatea medicamentelor și atribuie AMDM competențe directe de monitorizare.
	Se acceptă.
Secțiunea 3 a fost completată cu următorul text:
Pentru delimitarea limitelor de reglementare, prevederile proiectului se încadrează în trei categorii distincte: 
(1) Prevederi care execută direct Legea nr. 153/2025 — detaliază procedural competențele atribuite expres AMDM prin Lege (notificarea, evaluarea, controlul, Comisia de evaluare), fără a depăși cadrul legal primar; acestea includ Cap. V (procedura de notificare), Cap. VI (monitorizarea şi controlul) şi dispozițiile privind Comisia de evaluare. 
(2) Prevederi care transpun acquis-ul UE — preia prevederi din Titlul VIII al Directivei 2001/83/CE care nu au fost incluse în Legea nr. 153/2025 la nivel primar; acestea includ cerințele de conținut pentru materialele publicitare destinate profesioniştilor (Cap. III), regimul mostrelor şi obiectelor promoționale, obligația serviciului științific al DAPP. 
(3) Opțiuni naționale suplimentare — reglementare publicitate online  (Cap. IV secț. 3 şi 6), codul QR, manifestările ştiinţifico-practice — reprezentând măsuri naționale care depășesc cadrul minim al directivei, justificate de necesitatea adresării lacunelor specifice identificate. Acestea rămân în limitele competențelor atribuite Guvernului prin Legea nr. 153/2025 şi nu contravin Legii nr. 100/2017 privind actele normative.

	
	
	4.
	Secțiunea 4.3 se limitează la enumerarea unor obligații aplicabile deținătorilor autorizațiilor de punere pe piață, reprezentanților acestora, distribuitorilor, farmaciilor și profesioniștilor din domeniul sănătății, fără a cuantifica numărul entităților afectate, costurile de conformare, sarcina administrativă și efectele diferențiate asupra categoriilor de operatori economici. Afirmația potrivit căreia impactul este moderat și pozitiv nu este „probată„ prin calcule sau date. Nu sunt estimate costurile aferente notificării materialelor publicitare, achitării tarifelor AMDM, menținerii serviciului științific, instruirii reprezentanților medicali, evidenței sponsorizărilor și mostrelor, adaptării materialelor digitale sau revizuirii științifice și juridice a materialelor promoționale. De asemenea, lipsește analiza impactului asupra IMM-urilor, deși obligațiile propuse pot avea un efect disproporționat asupra operatorilor de dimensiuni mici.
	Se acceptă.
Secțiunea 4.3 a fost completată cu următorul text:
„Implementarea prezentului Regulament are un impact economic și administrativ predictibil și moderat asupra sectorului privat (DAPP, distribuitori angro, farmacii comunitare/de spital și instituții medico-sanitare private). Prevederile instituite se aplică în mod uniform tuturor operatorilor economici, indiferent de forma de proprietate sau organizare juridică, asigurând un tratament egal și un mediu concurențial echitabil, bazat pe promovarea etică a medicamentelor.
De asemenea, se menționează că regulamentul nu impune cheltuieli suplimentare pentru a te conforma noilor prevederi, întrucât în proiect au fost introduse dispoziții tranzitorii, conform cărora materialele publicitare până la data intrării în vigoare a hotărârii și care nu prezintă un număr unic de identificare nu sunt obligate să reaprobe aceste materiale. De asemenea, proiectul prevede clar materialele publicitare care vor fi aprobate și pentru care va fi achitat tariful conform Hotărârii 348 și materialele care sunt doar notificate și nu presupun tarifare în acest mod.
Majoritatea obligațiilor prevăzute în proiect nu reprezintă cerințe noi, ci consolidează și clarifică obligații existente. De asemenea, proiectul nu impune operatorilor dezvoltarea unor sisteme proprii sau investiții suplimentare. Procedurile vor fi realizate atât prin depunere fizică a dosarului, cât și prin platformele puse la dispoziție de AMDM, iar tarifele percepute pentru prestarea serviciilor sunt publice și aprobate prin Hotărârea Guvernului nr. 348/2014.”.

	
	
	5.
	Secțiunea 6 este completată formal și nu corespunde cerințelor Metodologiei AIR aprobate prin HG nr. 574/2024. Menționarea publicării anunțului pe portalul particip.gov.md și transmiterea proiectului către Grupul de lucru al Platformei consultative permanente în domeniul asistenței medicale și farmaceutice nu demonstrează desfășurarea unei consultări reale și relevante a părților afectate. Autorul trebuie să includă perioada consultărilor, categoriile de părți interesate consultate, numărul și conținutul propunerilor recepționate, pozițiile reprezentanților fiecărui grup de interese majore și modul în care propunerile au fost acceptate sau respinse. De asemenea, nu sunt prezentate consultările efectuate distinct în legătură cu analiza impactului de reglementare. Întrucât proiectul instituie obligații pentru operatori economici și are impact asupra activității de întreprinzător, era necesară consultarea expresă a mediului de afaceri și prezentarea pozițiilor DAPP, distribuitorilor, farmaciilor, instituțiilor medico-sanitare private, organizațiilor profesionale și altor subiecți afectați.
		Se acceptă.	
Secțiunea 6 a fost completată cu următorul text:
Consultarea publică a proiectului s-a desfășurat în conformitate cu prevederile Legii nr. 100/2017 privind actele normative și ale Hotărârii Guvernului nr. 574/2024 cu privire la aprobarea Metodologiei de analiză a impactului de reglementare.
https://particip.gov.md/ro/document/stages/ministerul-sanatatii-anunta-initierea-elaborarii-proiectului-hotararii-guvernului-cu-privire-la-apro/15839 
În scopul asigurării transparenței în procesul decizional, anunțul privind inițierea elaborării proiectului a fost plasat pe portalul guvernamental particip.gov.md. Ulterior, proiectul a fost supus consultărilor publice în perioada 27 aprilie – 8 mai 2026.
Ca urmare a acestui proces, au fost recepționate 12 avize, inclusiv de la instituțiile publice interesate, Asociația Businessului American din Moldova (AmCham), precum și din partea mediului academic. Propunerile și obiecțiile parvenite au fost analizate și incluse în Sinteza obiecțiilor și recomandărilor
Totodată, proiectul a fost transmis spre examinare în cadrul Grupului de lucru al Platformei consultative permanente în domeniul asistenței medicale și farmaceutice, în vederea obținerii opiniilor și recomandărilor părților interesate.
Propunerile recepționate au vizat: terminologia și definițiile din Regulament, procedura de aprobare/notificare a materialelor publicitare, regimul publicității online, valoarea simbolică a obiectelor promoționale, regimul materialelor educaționale, controlul AMDM, termenul de intrare în vigoare și corelarea cu Directiva 2001/83/CE.
Propunerile acceptate au inclus: modificarea titlului actului normativ; preluarea definițiilor din Legea nr. 62/2022; delimitarea materialelor supuse aprobării de cele supuse notificării simple; extinderea termenului de intrare în vigoare la trei luni cu dispoziții tranzitorii; acceptarea storyboard-ului pentru materialele video; redactarea integrală a Capitolelor VI și VII; completarea Notei de fundamentare cu analiza problemei și a scenariului de bază.
Propunerile respinse și motivele respingerii: interdicția publicității prin e-mail/SMS — menținută, deoarece aceste canale nu permit controlul adecvat al diseminării către publicul larg; aprobarea tacită — inaplicabilă, întrucât numărul unic de identificare nu poate fi obținut decât prin decizie expresă a AMDM; termen de valabilitate limitat al materialelor publicitare — respins, generând sarcini administrative nejustificate în lipsa modificărilor de conținut; inscripționarea logo-ului companiei pe obiecte promoționale — interzisă expres prin art. 118 alin. (4) din Legea nr. 153/2025.
Consultarea distinctă în legătură cu AIR s-a realizat prin transmiterea proiectului către Grupul de lucru al Comisiei de Stat pentru reglementarea activității de întreprinzător, publicarea pe particip.gov.md și organizarea unei ședințe tehnice de lucru din 20 mai 2026, cu participarea reprezentanților industriei farmaceutice, experților independenți și instituțiilor publice avizatoare.


	
	
	
	Proiectul 
	

	
	
	1.
	Proiectul ridică semne de întrebare sub aspectul temeiului legal, al obiectului de reglementare și al terminologiei utilizate. Se invocă drept temei art. 157 alin. (3) lit. b) din Legea nr. 153/2025 cu privire la medicamente, potrivit căruia Guvernul, în termen de 6 luni de la data publicării legii, „va aduce actele sale normative în corespundere cu prezenta lege”. Această normă are caracter general și tranzitoriu. Ea obligă Guvernul să revizuiască și să ajusteze actele sale normative existente pentru a le pune în concordanță cu Legea nr. 153/2025. Totuși, art. 157 alin. (3) lit. b) nu conține o împuternicire expresă pentru aprobarea unui regulament nou privind „promovarea etică a medicamentelor” și nici nu autorizează instituirea unor mecanisme administrative noi, precum notificarea, evaluarea, aprobarea, taxarea sau codificarea materialelor publicitare. Aducerea actelor normative în corespundere cu legea nu este echivalentă cu instituirea unui regim administrativ nou, care poate condiționa activitatea de publicitate a întreprinzătorilor. La fel, Legea nr. 153/2025 conține Capitolul XI „Publicitatea”, în care sunt norme care reglementează exhaustiv publicitatea pentru medicamente și obligațiile deținătorului autorizației de punere pe piață. În aceste condiții nu este clar pentru ce este necesar acest proiect, însă, chiar dacă se insistă, acesta poate avea doar rol de detaliere tehnică și procedurală a prevederilor Capitolului XI, fără a extinde sfera legii și fără a crea obligații noi care nu sunt prevăzute sau autorizate expres de lege. 
În aceeași ordine de idei, din textul proiectului nu rezultă clar care este obiectul real al Regulamentului. Pe de o parte, proiectul este denumit ca fiind despre „promovarea etică a medicamentelor” și folosește noțiunea de „promovare”. Pe de altă parte, Legea nr. 153/2025 reglementează „publicitatea medicamentelor”, iar majoritatea normelor din proiect se referă, de fapt, la materiale publicitare, notificarea și evaluarea acestora, publicitatea pentru publicul larg și publicitatea destinată profesioniștilor din domeniul sănătății. În același timp, proiectul include norme privind activități care nu sunt publicitate, cum ar fi materialele educaționale, manifestările științifico-practice, sponsorizările, consultanța, conferențierea, programele educaționale, mostrele și obiectele promoționale. Astfel, proiectul nu delimitează clar ce anume reglementează: doar publicitatea medicamentelor, astfel cum este prevăzută de Legea nr. 153/2025, sau un domeniu mai larg al „promovării etice”, care nu este definit de lege. Această neclaritate duce la riscul extinderii aplicării Regulamentului asupra unor activități care nu constituie publicitate în sensul Legii nr. 153/2025 și poate genera interpretări discreționare din partea AMDM.
	Se acceptă parțial.
Deși Legea nr. 153/2025 nu prevede în mod expres aprobarea unui regulament distinct privind publicitatea sau promovarea medicamentelor, această omisiune nu exclude necesitatea  aprobării actului normativ secundar în vederea asigurării aplicării eficiente a prevederilor legale.

Este important de menționat că prezenta HG 944/2018 Regulament cu privire la promovarea etica a medicamentelor  prezintă anumite lacune și divergențe care afectează eficiența proceselor de evaluare și control. Aceste deficiențe justifică necesitatea unor modificări urgente sau chiar a înlocuirii cadrului normativ existent, în vederea eliminării ambiguităților și consolidării mecanismelor de supraveghere.
Mai mult, volumul modificărilor a depășit 30% din actul normative existent, deaceea aprobarea unei noi HG a fost considerate cea mai oportună opțiune.

A fost modificat titlul proiectului actului normativ- 
„HG pentru aprobarea Regulamentului cu privire la 
publicitatea medicamentelor de uz uman”.


	
	
	
	P. 2.1 definește noțiunea de „companie farmaceutică” drept „persoană juridică care îndeplinește și desfășoară orice fel de activități farmaceutice”. Noțiunea de „companie” nu este o categorie juridică prevăzută de legislația națională. Nici Codul civil, nici Legea nr. 845/1992 cu privire la antreprenoriat și întreprinderi nu utilizează „compania” ca formă juridică distinctă sau ca subiect de drept. Ar trebui utilizați termeni juridici consacrați, precum persoană juridică, întreprindere, societate comercială, deținător al autorizației de punere pe piață, fabricant, importator, distribuitor sau farmacie, după caz. Se recomandă înlocuirea acestei noțiuni cu subiecții juridici utilizați de Legea nr. 153/2025, în special deținătorul autorizației de punere pe piață, reprezentantul acestuia și persoanele împuternicite să desfășoare activități de publicitate.
	Se acceptă.
A fost exclusă noțiunea de “companie farmaceutică” și folosite noțiuni noțiuni cu subiecții juridici utilizați de Legea nr. 153/2025, în special deținătorul autorizației de punere pe piață, reprezentantul acestuia sau entități împuternicite să desfășoare activități de publicitate.

	
	
	2.
	P. 5 reformulează neclar art. 114 alin. (1) din Legea nr. 153/2025. Legea definește deja publicitatea pentru medicamente și enumeră formele acesteia, iar Regulamentul nu trebuie să extindă sau să modifice această definiție prin formulări suplimentare precum „inclusiv stimularea prescrierii sau distribuirii...”. De asemenea, sintagma „valoare simbolică” nu este definită, nu are plafon valoric și poate genera interpretări discreționare.
	Se acceptă.
Se propune excluderea extinderii prevederii și reformularea pct.după cum urmează:
„5.Publicitatea pentru medicamente include în special modalități de promovare prevăzute în articolul 114, (1) din Legea 153/2025 cu privire la medicamente, și nu se aplică informațiilor prevăzute la alin. (2) al aceluiași articol.”.


	 
	
	3.
	P. 10 prevede că promovarea trebuie să fie exactă, actualizată, echilibrată, echitabilă, obiectivă și suficient de completă, bazată pe toate dovezile științifice relevante. Aceste cerințe sunt formulate prea general. Noțiunile „echilibrată”, „echitabilă”, „suficient de completă” și „toate dovezile relevante” pot fi interpretate diferit de AMDM. Se recomandă introducerea unor criterii verificabile și a unor exemple concrete de conformitate/neconformitate.
	Nu se acceptă.
Prevederile pct. 9 din proiect reflectă și dezvoltă cerințele deja stabilite la art. 117 alin.  din Legea nr. 153/2025, fără a introduce concepte noi sau a modifica sensul normei primare. Termeni precum „exactă”, „echilibrată”, „echitabilă”, „obiectivă” sau „completă” sunt deja consacrați la nivel legal, iar utilizarea lor în proiect nu poate fi calificată ca fiind excesiv de generală, ci dimpotrivă, asigură continuitate și coerență normativă.
Caracterul general al acestor noțiuni este intenționat și necesar, întrucât domeniul publicității medicamentelor este unul dinamic, iar practicile de promovare pot varia semnificativ. Stabilirea unor criterii exhaustive și rigid definite ar risca să limiteze aplicabilitatea normei și să creeze lacune în reglementare. 


	
	
	4
	Capitolul VI, intitulat „Procedura de notificare și aprobare”, necesită revizuire substanțială, deoarece procedura descrisă nu corespunde unei notificări în sensul Legii nr. 160/2011. Deși proiectul utilizează termenul „notificare”, mecanismul propus presupune evaluarea materialelor de către AMDM, aprobarea acestora, atribuirea unui număr unic de identificare, publicarea materialelor evaluate pozitiv și utilizarea materialelor doar ulterior aprobării. Prin urmare, procedura are efectele unei aprobări prealabile, nu ale unei notificări oficiale. Potrivit art. 12/13 din Legea nr. 160/2011, notificarea oficială reprezintă înștiințarea autorității competente cu privire la un fapt sau act juridic, iar realizarea notificării are ca efect apariția dreptului de a iniția activitatea notificată, fără necesitatea obținerii unei decizii, aprobări sau oricărui răspuns din partea autorității. În proiect, însă, dreptul de utilizare a materialului publicitar nu apare prin simpla notificare, ci este condiționat de evaluarea și aprobarea AMDM. Această soluție contravine conceptului de notificare oficială. Însă, procedura prevăzută în p. 106–116 are caracter permisiv, deoarece condiționează desfășurarea publicității de o evaluare pozitivă a autorității. Dacă materialul publicitar nu poate fi utilizat fără aprobarea AMDM, atunci procedura trebuie analizată prin prisma Legii nr. 160/2011 privind reglementarea prin autorizare a activității de întreprinzător. În acest caz, aprobarea materialului publicitar constituie act permisiv neprevăzut de Nomenclatorul actelor permisive. P. 107 prevede că regulamentul Comisiei și normele de notificare și aprobare se aprobă prin ordin al AMDM. În condițiile unui act permisiv procedura, criteriile de evaluare, temeiurile de refuz, termenele, efectele depășirii termenului și căile de contestare trebuie reglementate clar la nivel de lege. P. 108.4 condiționează depunerea notificării de achitarea serviciului de evaluare. Dacă notificarea nu presupune o aprobare prealabilă taxa de evaluare nu este justificată. Dacă, dimpotrivă, procedura reprezintă o aprobare prealabilă, plata are legătură directă cu emiterea unui act cu efect permisiv și trebuie să fie reglementată în condițiile Legii nr. 160/2011, nu doar prin hotărâre de Guvern sau ordin administrativ. P. 112 și 113 confirmă caracterul de aprobare prealabilă al procedurii. AMDM publică lista materialelor evaluate pozitiv, atribuie număr unic de identificare și data aprobării, iar DAPP trebuie să asigure inscripționarea acestor date pe materialele publicitare distribuite ulterior aprobării. Aceste prevederi sunt incompatibile cu ideea de notificare simplă. În cazul unei notificări reale, autoritatea poate confirma recepționarea notificării, dar nu condiționează utilizarea materialului de o evaluare pozitivă sau de o aprobare. Această abordare din proiect este contrară și tendinței legislative recente de simplificare a actelor permisive. Prin Legea nr. 227/2025 pentru modificarea unor acte normative, inclusiv a Legii nr. 62/2022 cu privire la publicitate, legiuitorul a substituit unele mecanisme de autorizare cu mecanisme de notificare.
	Se acceptă.
Capitolul VI a fost redactat în mod corespunzător, cu clarificarea naturii juridice a procedurii, delimitarea criteriilor de reaprobarre față de notificarea simplă și stabilirea unor garanții procedurale clare pentru operatorii economici.

Capitolul VI a fost redactat după cum urmează:
„106. În vederea asigurării unei evaluări corecte și echitabile, AMDM instituie o comisie multidisciplinară, atribuțiile căreia includ:
106.1. evaluarea și aprobarea materialele publicitare destinate publicului larg și persoanelor calificate să prescrie sau să elibereze medicamente.
106.2 analiza consultativă a materialelor educaționale destinate pacienților și profesioniștilor din domeniul sănătății notificate, care urmează a fi distribuite în cadrul manifestărilor științifico-practice  și evenimentelor de promovare a medicamentelor.

107.Regulamentul privind organizarea şi funcționarea Comisiei de publicitate. procedura de evaluare si aprobare a materialelor publicitare la medicamente, procedura de notificare a altor forme de publicitate sunt aprobate prin Ordin al AMDM, care va fi plasat pe site-ul web oficial al AMDM. 
107.1.Se supun aprobării toate materialele publicitare destinate atât publicului larg cât și persoanelor calificate să prescrie sau să elibereze. 
107.2Se supun notificării următoarele forme de publicitate: 
107.2.1. materialele publicitare pentru care au fost aplicate modificări fără a avea impact asupra informațiilor despre medicament (modificări de ordin administrativ, de design, editoriale,etc.). Acestea  se vor notifica la AMDM cu păstrarea numărului unic de identificare, fără a fi supuse procedurii de aprobare;
107.2.2. materialele educaționale;
107.2.3. activitățile de sponsorizare, atât din partea DAPP/reprezentantului DAPP privind publicitatea cât și din partea beneficiarului, în conformitate cu anexele nr.3 și nr.4;
107.2.4. lista obiectelor promoționale distribuite; 
107.2.5. seturi de slide-urile din prezentările care fac referire la caracteristicile produsului, şi nu întreaga prezentare.

108.DAPP sau reprezentantul legal al acestuia depune la AMDM cererea de aprobare a materialului publicitar, conform anexei nr. 4. La cerere se anexează următoarele materiale:
108.1. copia materialului publicitar; 
108.2. actul ce confirmă împuternicirile persoanei care reprezintă interesele în relația cu AMDM privind publicitatea;
108.3. dovada achitării serviciului de evaluare a materialelor publicitare, în conformitate cu tarifele aprobate prin HG nr. 348/2014 cu privire la tarifele pentru serviciile prestate de către Agenția Medicamentului și Dispozitivelor Medicale.

109.Pentru materialul publicitar sub formă de spot audio/video se prezintă versiunea electronică a acestuia. În cazul materialelor audio/video, inclusiv celor difuzate online, se acceptă depunerea storyboard-ul materialului, în locul versiunii finale a spotului audio/video. În acest caz DAPP își asumă responsabilitatea depunerii versiunii finale, după aprobarea prealabilă de către AMDM a schiței scenariului depus. Numărul unic de identificare va fi atribuit după depunerea versiunii finale a spotului audio/video.

110. Perioada de evaluare a tuturor formelor de publicitate este de 15 zile lucrătoare de la data confirmării plății. Acest termen poate fi pus în „stop cronometru” în cazul depistării neconformităților cu normele prezentului Regulament. În acest caz se va transmite responsabilului pentru notificarea materialului publicitar o solicitare de modificare a materialului publicitar și de înlăturare a neconformităților, indicând motivele necorespunderii.  

111. În termen de 30 zile lucrătoare de la data primirii solicitării, responsabilul pentru notificarea materialului publicitar va depune la AMDM materialul publicitar modificat conform solicitării. În caz contrar materialul este considerat respins, fără returnarea tarifului de evaluare. Termenul de evaluare repetată este de 15 zile.

112. În cazul în care materialul publicitar a fost evaluat pozitiv, AMDM va publica pe site-ul web oficial lista materialelor publicitare aprobate și va atribui un număr unic de identificare și data aprobării acestuia. 

113. DAPP asigură că pe materialele publicitare distribuite ulterior aprobării AMDM sunt inscripționate cu numărului unic de identificare și data aprobării. După ce a fost asigurată inscripționarea numărului de identificare a materialul publicitar, acesta poate fi difuzat și distribuit.

114. AMDM asigură păstrarea pe parcursul a cel puţin 3 ani a tuturor documentelor atașate privind aprobarea materialului publicitar, precum şi varianta electronică a spoturilor aprobate. 

115. DAPP sau reprezentantul DAPP privind publicitatea poartă răspundere contravențională pentru veridicitatea şi conformitatea informaţiei difuzate/expuse cu originalul notificat. 

116. Termenul de valabilitate al materialului publicitar este nelimitat, iar în cazul unor modificări ale termenilor autorizației de punere pe piață ( numele medicamentului, compoziția medicamentului, indicațiile terapeutice, dozajul și modul de administrare, informațiile de siguranță, ambalajul și etichetarea, DAPP, producătorul sau locul de fabricație) și/sau de practică medicală, DAPP asigură reaprobarea materialului publicitar. ”.

	
	
	5.
	P. 117 prevede că AMDM exercită funcția de monitorizare și control al publicității în conformitate cu art. 124 din Legea nr. 153/2025. Totuși, art. 124 se referă la funcția de monitorizare a publicității la medicamente, inclusiv posibilitatea de a dispune încetarea sau interzicerea publicității înșelătoare. În măsura în care AMDM efectuează controale la unități farmaceutice, importatori, distribuitori sau DAPP, aceste acțiuni trebuie corelate expres și cu Legea nr. 131/2012 privind controlul de stat. Proiectul nu delimitează clar când este vorba despre monitorizare administrativă a publicității și când este vorba despre control de stat asupra activității de întreprinzător.
	 Se acceptă.
Capitolul VII a fost integral redactat, cu clarificarea naturii juridice a controlului exercitat de AMDM, delimitarea atribuțiilor de monitorizare administrativă față de controlul de stat și instituirea unor garanții procedurale clare pentru subiecții controlați.
Capitolul VII a fost redactat după cum urmează:
117.Pentru asigurarea practicării unei publicităţi veridice, corecte, fără exagerări, pentru medicamentele de uz uman, în conformitate cu prevederile prezentelor norme, AMDM exercită funcția de monitorizare și control al publicității, verificând respectarea prevederilor legale, în conformitate cu art. 124 din Legea nr. 153/2025 cu privire la medicamente.

118. În cazul în care vor fi încălcate regulile de promovare etică a medicamentelor, în baza evaluării gradului de risc, AMDM va iniția controlul de stat pentru a aplica măsurile restrictive în conformitate cu Legea nr.131/2012 privind controlul de stat. 

119. În vederea asigurării controlului publicității la medicamente AMDM:
119.1. verifică respectarea prevederilor legislative privind publicitatea la medicamente de uz uman.
119.2. ordonă încetarea publicității înșelătoare, în conformitate cu art.124, alin (2) din Legea 153/2025 cu privire la medicamente.
119.3. înregistrează şi examinează toate sesizările primite;
119.4. constată încălcările ce țin de publicitatea și promovarea medicamentelor care conțin elementele constitutive ale contravenției;
119.5. emite prescripții de înlăturare a încălcărilor depistate privind publicitatea medicamentelor, conform Legii nr. 131/2012 privind controlul de stat;

120. Orice persoană fizică sau juridică poate sesiza AMDM referitor la încălcarea normelor privind publicitatea și  promovarea medicamentelor. Sesizarea se depune în conformitate cu prevederile Codului administrativ al Republicii Moldova nr. 116/2018, cu respectarea următoarelor cerințe:
120.1. prezentarea datelor de contact ale reclamantului;
120.2. prezentarea detaliată referitoare la tipul, momentul şi locul sub care a fost observată respectiva formă de publicitate;
120.3. prezentarea unui exemplar al materialului publicitar care face subiectul sesizării, dacă este posibil;
[bookmark: _Hlk231367087]120.4.	 prezentarea, după caz, a dovezilor privind contactarea prealabilă a furnizorului de publicitate pentru soluționarea amiabilă a divergenţelor . 

121. În cazul nerespectării prevederilor referitoare la publicitatea medicamentelor de uz uman, precum şi în cazul nerespectării prevederilor legate de obligativitatea DAPP de a instrui persoanele care vin în contact cu profesioniștii din domeniul sănătăţii în scopul promovării medicamentelor de uz uman, AMDM   aplică sancțiuni în conformitate cu Codul contravențional nr. 218/2008.

	
	
	6.
	P. 118.1 și 118.2 permit AMDM să verifice materialele promoționale deținute sau furnizate de unități farmaceutice, importatori, distribuitori și DAPP, inclusiv în cadrul manifestărilor științifice. Aceste prevederi sunt formulate larg și pot permite efectuarea unor verificări fără precizarea formei juridice a acțiunii: control planificat, control inopinat, examinare a unei sesizări, monitorizare sau inspecție. Pentru a evita aplicarea discreționară, proiectul trebuie să prevadă expres că orice control asupra activității de întreprinzător se efectuează cu respectarea Legii nr. 131/2012, inclusiv în privința temeiului controlului, delegației, înregistrării, duratei, drepturilor persoanei controlate și contestării rezultatelor.
	

	
	
	7.
	P. 118.3 prevede că AMDM înregistrează și examinează toate sesizările primite. Această normă trebuie corelată cu regulile din Legea nr. 131/2012 privind controlul inopinat. Simpla sesizare nu trebuie să constituie automat temei pentru control, decât dacă aceasta conține informații concrete și verificabile privind o posibilă încălcare. În caz contrar, norma poate permite controale nejustificate asupra întreprinzătorilor.
	

	
	
	8.
	P. 118.4 și 118.5 utilizează sintagma „modul de promovare a medicamentelor”, deși Legea nr. 153/2025 reglementează publicitatea medicamentelor. Se recomandă utilizarea terminologiei legii, respectiv „publicitatea medicamentelor”, pentru a evita extinderea controlului asupra unor activități care nu constituie publicitate. P. 118.5 prevede emiterea prescripțiilor de înlăturare a încălcărilor conform Legii nr. 131/2012 ce este salutar, însă este necesar ca întregul mecanism de control prevăzut la p. 117–118 să fie subordonat expres Legii nr. 131/2012, nu doar emiterea prescripției. Altfel, proiectul riscă să creeze o procedură paralelă de control.
	

	
	
	9.
	P. 121 prevede că măsura de la pct. 120 se dispune în cadrul unei „proceduri accelerate” și poate avea caracter temporar sau definitiv. Această prevedere este neclară. Proiectul nu definește procedura accelerată, nu stabilește termenul, forma actului, audierea persoanei vizate, motivarea deciziei, durata măsurii temporare, condițiile transformării acesteia în măsură definitivă și calea de contestare. O măsură care poate interzice sau opri publicitatea afectează direct activitatea economică și trebuie reglementată cu garanții procedurale clare.
	Se acceptă.
Prevederea a fost exclusă.


	10.
	Comentariu Legiferare.gov.md 
	1.
	Urmare a examinării proiectului de hotărâre propunem completarea Capitolul VII SUPRAVEGHERE ȘI CONTROLUL PUBLICITĂȚII cu sintagma:
„Controlul asupra respectării legislației privind publicitatea și promovarea medicamentelor de uz uman este exercitat de Agenția Medicamentului și Dispozitivelor Medicale în conformitate cu Legea nr. 131/2012 privind controlul de stat.
	Se acceptă.
„118.	În cazul în care vor fi încălcate regulile de promovare etică a medicamentelor, în baza evaluării gradului de risc, AMDM va iniția controlul de stat pentru a aplica măsurile restrictive în conformitate cu Legea nr.131/2012 privind controlul de stat.”

	11.
	Stela Adauji 
 23.05.2026
	1.
	2.1. manifestare științifico-practică – reuniune planificată, adresată profesioniștilor din domeniul sănătății, care este organizată de entități profesionale (asociații, societăți) medicale, farmaceutice și stomatologice înregistrate în modul stabilit de lege în baza ordinului/ deciziei Ministerului Sănătății și/sau sponsorizată de către  companiile farmaceutice, inclusiv congrese, conferințe științifice și științifico-practice, școli de vară/ iarnă, sesiuni științifice, conferințe, simpozioane, mese rotunde, ateliere de lucru/ de formare/ de instruire, cursuri/ seminare de instruire, master-clas, colocvii, webinarii, work shop-uri, care au scop științific și/sau profesional;

	Se acceptă.
Pct. 2.3 a fost reformulat după cum urmează:
„2.3.	manifestare științifico-practică – reuniune planificată, adresată profesioniștilor din domeniul sănătății, care este organizată de entități profesionale (asociații, societăți) medicale, farmaceutice și stomatologice înregistrate în modul stabilit de lege în baza ordinului/ deciziei Ministerului Sănătății și/sau sponsorizată de către  companiile farmaceutice, inclusiv congrese, conferințe științifice și științifico-practice, școli de vară/ iarnă, sesiuni științifice, conferințe, simpozioane, mese rotunde, ateliere de lucru/ de formare/ de instruire, cursuri/ seminare de instruire, master-clas, colocvii, webinarii, work shop-uri, care au scop științific și/sau profesional;”.

	
	
	2.
	10.4. nu încurajează automedicația necontrolată sau utilizarea nerațională a medicamentului;

	Se acceptă.
Pct. 9.4 a fost reformulat după cum urmează:
„9.4.nu încurajează automedicația necontrolată sau utilizarea nerațională a medicamentului;”.

	
	
	3.
	27.4. conțin fraze de genul: „Fără pericole pentru sănătatea dumneavoastră!”; „Medicamentul este lipsit de efecte adverse/ secundare”; „Numărul unu”; „Cel mai bun”; „Nu există remediu mai bun”; „Sigur”; „Te salvează de…”; „Maxim”; „Ai grijă să ai la îndemână”;
	Se acceptă.
Pct. 26.4 a fost reformulat după cum urmează:
„26.4.conțin fraze de genul: „Fără pericole pentru sănătatea dumneavoastră!”; „Medicamentul este lipsit de efecte adverse/ secundare”; „Numărul unu”; „Cel mai bun”; „Nu există remediu mai bun”; „Sigur”; „Te salvează de…”; „Maxim”; „Ai grijă să ai la îndemână”;”:

	
	
	4.
	54. Instituțiile medico-sanitare, clinicile, cabinetele medicale/ stomatologice, farmaciile sau alte organizații care furnizează servicii de sănătate nu pot integra în activitatea lor publicitate pentru medicamente de uz uman
	Se acceptă.
Pct. 53 a fost reformulat după cum urmează:
„53. Instituțiile medico-sanitare, clinicile, cabinetele medicale/ stomatologice, farmaciile sau alte organizații care furnizează servicii de sănătate nu pot integra în activitatea lor publicitate pentru medicamente de uz uman.”.

	
	
	5.
	79.Scopul principal al evenimentului organizat este constituit de obiectivele medicale, științifice, educative sau informaționale relevante și clare. Modul de organizare și creditare a manifestărilor științifico-practice este stabilit de Ministerul Sănătății. Informația prezentată în cadrul evenimentului este imparțială și bazată pe dovezi științifice.

	Se acceptă.
Prevederea a fost inclusă în textul Regulamentului conform recomandării.

	
	
	6.
	82.Evenimentele se desfășoară într-o locație corespunzătoare scopului principal al evenimentului. Este interzisă desfășurarea evenimentului, indiferent dacă este organizat în Republica Moldova sau peste hotare, în locații care sunt cunoscute pentru exclusivitatea și lux sau în locații cu destinații sportive, turistice, culturale sau de divertisment. 

	Se acceptă.
Pct. 82 a fost reformulat după cum urmează:
„82. Evenimentele se desfăşoară într-o locație corespunzătoare scopului principal al evenimentului și naturii activităților desfășurate. ”.


	
	
	7.
	Secțiunea a 5-a
Facilitarea accesului la programe educaționale, materiale științifice, bunuri sau servicii medicale
85.Prevederile prezentei secțiuni se aplică programelor din cadrul manifestărilor  științifico-practice organizate de entitățile profesionale (asociații, societăți) medicale, farmaceutice și stomatologice în baza ordinului/ deciziei Ministerului Sănătății și sponsorizate inițiate de către companii farmaceutice cu scopul de a oferi sponsorizare pentru activități educaționale, cercetare științifică, vizite de studiu, prestării serviciilor medicale, precum și furnizării de bunuri și servicii instituțiilor din domeniul asistenței medicale. 
	Se acceptă.
Pct. 85 a fost reformulat după cum urmează:
[bookmark: _Hlk231540752]„ 85. Prevederile prezentei secțiuni se aplică programelor din cadrul manifestărilor  științifico-practice organizate de entitățile profesionale (asociații, societăți) medicale, farmaceutice și stomatologice, evenimente aprobate prin ordinul Ministrului Sănătății și sponsorizate de către DAPP/reprezentantul acestuia pentru activități educaționale, cercetare științifică, vizite de studiu, prestării serviciilor medicale, precum și furnizării de bunuri și servicii instituțiilor din domeniul asistenței medicale.”.

	
	
	8.
	87.Testările nonclinice, studiile de siguranță postautorizare și alte activități de colectare a datelor se realizează exclusiv în scop științific sau educațional, fiind interzisă utilizarea acestora ca formă de promovare deghizată. Nu constituie obiectul promovării neetice următoarele activități:
87.1. granturile educaționale independente;
87.2. sponsorizarea logistică a manifestărilor științifice;
87.3. susținerea participării profesioniștilor din domeniul sănătății la activități de educație medicală continuă;
87.4. organizarea expozițiilor profesionale și a standurilor informaționale conforme prevederilor legale.
	Se acceptă.
Pct. 87 a fost reformulat după cum urmează:
„87.Testările nonclinice, studiile de siguranță postautorizare și alte activități de colectare a datelor se realizează exclusiv în scop științific sau educațional, fiind interzisă utilizarea acestora ca formă de promovare deghizată. Nu constituie obiectul promovării medicamentelor de uz uman următoarele activități:
87.1. granturile educaționale independente;
87.2. sponsorizarea logistică a manifestărilor științifice;
87.3. participarea profesioniștilor din domeniul sănătății la activități de educație medicală continuă;
87.4. organizarea expozițiilor profesionale și a standurilor informaționale conforme prevederilor legale.”.

	12.
	Petru Razlovan
 (Berlin Chemie)
	1.
	2.1material educațional - material adresat publicului larg și/sau profesioniștilor din domeniul sănătății, care are ca obiectiv informarea publicului-țintă, suplimentar rezumatului caracteristiilor produsului (în continuare - RCP) și/sau prospectului (în continuare - PP), asupra unei patologii sau a unui medicament, utilizat în scopuri științifice/educaționale, materialele din campaniile de conștientizare și care nu încurajează prescrierea, distribuirea, vânzarea, administrarea, recomandarea sau utilizarea medicamentului; programele de creștere a aderenței la tratament sunt încadrate ca materiale educaționale;
De exclus sintagma “suplimentar rezumatului caracteristiilor produsului (în continuare - RCP) și/sau prospectului (în continuare - PP)”
	Nu se acceptă.
Informațiile incluse în materialele educaționale nu se limitează doar la conținutul RCP și PP.

	
	
	2.
	10.1. se bazează pe evaluarea actualizată a tuturor dovezilor științifice relevante, să reflecte fidel aceste dovezi și să includă indicarea clară a referințelor. În cazul în care se fac trimiteri la cercetări preclinice (in vivo sau in vitro), acest fapt se menționează expres, iar referințele se prezintă clar și vizibil pentru a evita orice interpretare eronată; 

Consider ca ar trebui de mentionat ca aceasta parte se refera doar la materialele destinate profesionistilor din domeniul sanatatii. In materialele destinate publicului larg nu se indica referintele, cu atat mai mult date din cercetari clinice/preclinice.
	Se acceptă parțial.
Atât materialele publicitare destinate persoanelor calificate să prescrie sau să elibereze medicamente cât și cele destinate publicului larg pot conține referințe, și prevederea nu trebuie să limiteze menționarea referințelor. Mai mult, inclusiv în materialele publicitare destinate publicului larg sunt incluse expresii care necesită a fi susținute de studii științifice (ex. lider mondial în vânzări etc. )
Se exclude cuvântul cumulativ.

	
	
	3.
	11.Niciun material publicitar nu promovează utilizarea unui medicament în afara indicațiilor terapeutice autorizate și prevăzute RCP, inclusiv prin sugerarea utilizării la categorii de pacienți pentru care nu există indicație aprobată.
Ar fi bine de adaugat „prevazute in RCP si/sau PP”, avand in vedere ca in materialele promotionale destinate pentru medicilor se foloseste informatia din RCP, iar pentru public larg – din PP.
	Se acceptă.
Pct. 10 a fost reformulat după cum urmează:
„10.Niciun material publicitar nu promovează utilizarea unui medicament în afara indicațiilor terapeutice autorizate și prevăzute în RCP și/sau PP, inclusiv prin sugerarea utilizării la categorii de pacienți pentru care nu există indicație aprobată.”.

	
	
	4.
	12.Orice material publicitar conţine cel puţin următoarele informaţii în conformitate cu RCP:
12.1. doza recomandată, schema de administrare și/sau instrucţiuni specifice de administrare după caz;
12.2.  indicaţiile terapeutice exacte ale medicamentului;
12.3. atenţionările şi precauţiile speciale;
12.4. contraindicaţiile medicamentului.
Orice material promotional obligator ar trebui sa includa 3 capitole de baza: Indicatiile, Doze si mod de administrare si Contraindicatii. Aceasta informatie ar putea fi inclocuita cu QR code, care sa redirectioneze pe site-ul AMDM, unde fiecare PDS va accesa RCP.
	Se acceptă.
Pct. respectiv a fost exclus.

	
	
	5.
	Publicitatea comparativă
16.1. se bazează pe caracteristici esențiale, relevante, verificabile și reprezentative ale medicamentelor comparate, inclusiv, după caz, prețul;
16.2.  nu creează confuzie între cel care face publicitate și un concurent ori între denumirile comerciale, denumirile comune internaționale sau alte semne distinctive ale acestora;
Pretul nu ar trebui sa fie reflectat in materiale avand in vedere ca este variabil.
Consider ca trebuie de exclus „ori între denumirile comerciale”, deoarece vine in contradictie cu p.16.2, unde se mentioneaza „nu utilizează denumirea comercială a medicamentului concurrent”. In general, in materiale promotionale nu se folosesc dennumiri comerciale ale medicamentelor.
	Se acceptă.
Pct. 14.4 și 14.5 au fost reformulate după cum urmează:
14.4.	se bazează pe caracteristici esențiale, relevante, verificabile și reprezentative ale medicamentelor comparate;
14.5.	 nu creează confuzie între cel care face publicitate și un concurent ori între denumirile comune internaționale sau alte semne distinctive ale acestora;


	
	
	6.
	31.Afișele și invitațiile se supun reglementărilor privind materialele tipărite destinate publicului larg, inclusiv celei de a avea inscripționate numărul unic de identificare/aprobare și data aprobării.

Ar fi bine de specificat caracterul invitatiei: promotional sau non-promotional. Materialele non-promotionale nu se notifica.
	Se acceptă.
Pct. 29 a fost reformulat după cum urmează:
„29. Afișele și invitațiile, în cazul în care conțin denumirea comercială unui/unor medicamente, se supun reglementărilor privind materialele tipărite destinate publicului larg, inclusiv celei de a avea inscripționate numărul unic de identificare și data aprobării acestuia.”:

	
	
	7.
	33.4 numărul unic de identificare/aprobare și data aprobării, apărute la sfârșitul spotului, cu obligația reactualizării datei după fiecare reînnoire a materialului publicitar. 

Va fi actualizata doar data aprobarii dupa reinnoire sau si codul unic? Va fi necesar de notificat/aprobat repetat sau nu?

	Se acceptă.
Pct. 31.4. a fost reformulat după cum urmează:
„31.4. numărul unic de identificare și data aprobării, apărute la sfârșitul spotului.”:

Obligații cu referire la reaprobare au fost stipulate în alte secțiuni (Obligații DAPP).

	
	
	8.
	44.Formatul și prezentarea publicității asigură o informare clară și ușor de înțeles pentru public, cu transpunerea pe înțelesul pacienților a informațiilor relevante din RCP, fără denaturarea conținutului acestuia.

Aș propune: din PP si/sau RCP
	Se acceptă.
Pct. 39 a fost reformulat după cum urmează:
„39.Formatul și prezentarea publicității asigură o informare clară și ușor de înțeles pentru public, cu transpunerea pe înțelesul pacienților a informațiilor relevante din RCP și/sau PP, fără denaturarea conținutului acestuia.”:

	
	
	9.
	43.1. ultimele informaţii aprobate, prospect şi RCP, ale medicamentelor la care se face publicitate;
„sau” in loc de „si”, in dependenta de grupul-tinta

	Se acceptă.
Pct. 41.7.  a fost reformulat după cum urmează:
„ 41.7. ultimele informaţii aprobate, prospect şi/sau RCP, ale medicamentelor la care se face publicitate;”.

	
	
	10.
	
76.Fabricanții, DAPP sau reprezentanţii acestora în Republica Moldova, precum şi distribuitorii angro şi cu amănuntul de medicamente au obligaţia să declare către AMDM, anual, toate activităţile de sponsorizare în conformitate cu art.121 alin. (2). din Legea nr. 153/2025 cu privire la medicamente. Toate activităţile de sponsorizare, precum şi orice cheltuieli suportate în anul anterior raportării vor fi declarate în formulare prevăzute la anexa 2.



Nu se mentioneaza despre termenul limita de decalrare. Codul EFPIA stabileste termenul de declareare pina la 30 iunie. Ar fi bine de pastrat termenul pina la 31 martie declararea catre AMDM si pina la 30 iunie sa fie afisate datele pe site-ul companiei si a AMDM
	Se acceptă.
Pct. 75 a fost reformulat după cum urmează:
„75. Fabricanții, DAPP sau reprezentanţii acestora în Republica Moldova, precum şi distribuitorii angro şi cu amănuntul de medicamente au obligaţia să declare către AMDM, anual, până la data de 31 martie a anului în curs toate activităţile de sponsorizare în conformitate cu art.121 alin. (2). din Legea nr. 153/2025 cu privire la medicamente. Toate activităţile de sponsorizare, precum şi orice cheltuieli suportate în anul anterior raportării vor fi declarate în formulare prevăzute la anexa 2.”.
A fost adăugat un pct. după cum urmează:
„78.Informaţiile declarate în formularele prevăzute la pct. 75 și pct. 76 se transmit pînă la data de 31 martie a anului în curs și se publică în al doilea trimestru al anului pentru anul anterior pe pagina oficială a AMDM şi a entităţii care desfăşoară activităţile de sponsorizare, precum şi al beneficiarilor acestora.”:

	
	
	11.
	93. Serviciile de conferențiere oferite de consultanți se prestează în condițiile art. 121 alin. (1) din Legea nr. 153/2025 cu privire la medicamente, în baza unui contract scris, încheiat anterior începerii prestării serviciilor.

Ar fi bine de stabilit onorarul pentru servicii in dependenta de nivelul de expertiza a speakerului si altor criterii.
	Nu se acceptă.
Propunerea nu poate fi acceptată, întrucât stabilirea onorariului în funcție de nivelul de expertiză al speakerului și alte criterii similare nu permite instituirea unor reguli clare, obiective și uniform aplicabile. Nivelul de instruire, competența și experiența profesională reprezintă elemente variabile și dificil de cuantificat în mod standardizat, ceea ce ar putea genera interpretări neuniforme și riscuri de aplicare discreționară.

	
	
	12.
	95.Încheierea contractelor de consultanță sau conferențiere, precum și acordarea de premii în cadrul manifestărilor, este interzisă în cazul în care constituie un stimulent pentru recomandarea, prescrierea, achiziționarea, distribuirea sau eliberarea medicamentelor. Premiile acordate au exclusiv o valoare simbolică.

Consider ca toata informatia ce tine de premii ar trebui exclusa, asa cum in cadrul manifestarilor participantii vin pentru asi creste nivelul profesional, dar nu pentru premii.
	Se acceptă.
Pct. 95 a fost reformulat după cum urmează:
„95. Încheierea contractelor de consultanță sau conferențiere este interzisă în cazul în care constituie un stimulent pentru recomandarea, prescrierea, achiziționarea, distribuirea sau eliberarea medicamentelor. ”.


	
	
	13.
	97.Întreprinderile farmaceutice, filialele şi reprezentanțele acestora, precum şi alte entităţi împuternicite pot să ofere obiecte promoționale exclusiv în timpul evenimentelor organizate de acestea, dacă respectivele obiecte nu sunt inscripționate cu marca unui medicament şi/sau a întreprinderii farmaceutice. 

De ce nu ar fi posibil de inscriptionat pe obiectele promotionale, de exemplu pix sau blocknotes utilizate in cadrul evenimentelor stiintifice si medicale, marca intreprinderii, avand in vedere ca aceasta este imaginea companiei? Acest lucru nu va constitui nicun stimulent de a recomanda, prescrie, achizitiona, distribui sau elibera medicamente. Daca sa ma refer la codul EFPIA, nu doar marca (logoul) companiei, dar si a produsului de permite de imprimat pe pixuri sau bloknotesuri. Insa aici ar fi bine cel putin sa se accespte imprimarea logoului companiei, asa cum aceasta este imaginea fiecarei companii.
	Nu se acceptă.
Conform art.118, alin(4) din Legea nr.153/2025 cu privire la medicamente, se interzice utilizarea în activitatea profesională de către persoanele calificate să prescrie sau să elibereze medicamente a bunurilor sau a materialelor care poartă inscripții, logouri sau mesaje ale companiilor ce promovează o anumită denumire de medicament sau serviciu conex (aplicații pe uniforma medicală, dispozitive medicale și alte obiecte promoționale), oferite de reprezentanții oficiali ai acestor companii

	
	
	14.
	103.În cazul modificării profilului de siguranță sau al variației termenilor autorizației de punere pe piață, DAPP are obligația de a asigura că materialele publicitare sunt actualizate în mod corespunzător, reflectând integral informațiile noi și, după caz, diferențele relevante.
Va fi necesar de notificat repetat materialul dupa variatei sau nu? Daca DA, atunci care sunt conditiile?
	Se acceptă.
Pct. 103 a fost reformulat după cum urmează:
„103. În cazul modificării modificărilor termenilor autorizației de punere pe piață (numele medicamentului, compoziția medicamentului, indicațiile terapeutice, dozajul și modul de administrare, informațiile de siguranță, ambalajul și etichetarea, DAPP, producătorul sau locul de fabricație) și/sau de practică medicală, DAPP are obligația de a asigura că materialele publicitare sunt actualizate în mod corespunzător, reflectând integral informațiile noi și, după caz, diferențele relevante.”.

	
	
	15.
	116.Termenul de valabilitate al materialului publicitar este nelimitat, iar în cazul unor modificări ale informațiilor, DAPP asigură notificarea repetată a materialului publicitar. 

Orice material ar trebui sa aiba un termen de valabilitate. In general, se considera termenul de 2 ani sau pina la urmatoarea variatie, care prima va interveni.

	Nu se acceptă.
Stabilirea unui termen de valabilitate limitat pentru materialele publicitare, în absența unor modificări ale informațiilor, ar genera o sarcină administrativă și financiară nejustificată pentru agenții economici. În cazul în care conținutul materialului rămâne neschimbat și în concordanță cu informațiile aprobate, nu există un risc suplimentar care să justifice reînnoirea periodică.
Totodată, o astfel de abordare ar conduce la creșterea artificială a volumului de notificări și evaluări, suprasolicitând capacitatea administrativă a autorității competente, fără un beneficiu real pentru sănătatea publică.
În plus, principiul este similar cu cel aplicabil autorizației de punere pe piață, care are valabilitate nelimitată, fiind supusă actualizării doar în cazul apariției unor variații. Prin analogie, și materialele publicitare urmează să fie actualizate și, după caz, notificate din nou doar atunci când intervin modificări relevante.

	
	
	16.
	119.4prezentarea copiilor oricăror documente care pot demonstra eventuala contactare anterioară a furnizorului de publicitate în vederea soluţionării pe cale amiabilă a divergenţelor. 

Daca am inteles corect sensul aceastei propozitii, se presupune ca persoana care sesizeaza AMDM referitor la incalcarea normelor, anterior sesizarii sa contacteze furnizorul cu rugamintea de a solutiona divergentele. Atunci care este sensul sesizarii?  
	Se acceptă.
Pct. se reformulează după cum urmaeză:
120.3. Prezentarea, după caz, a dovezilor privind contactarea prealabilă a furnizorului de publicitate pentru soluționarea amiabilă a divergenţelor.

	
	
	17.
	Anexa 1
Ar fi bine de divizat materilele care vor necesita aprobare/notificare la AMDM de cele care nu vor fi transmise spre aprobare/notificare. In asa mod se va exclude riscul neintelegerilor.
	Se acceptă.
A fost reformulat pct. 107 și adăugarea subpunctelor 107.1 și 107.2, care diferențiază explicit: materialele publicitare supuse aprobării, și materialele supuse notificării simple, fără evaluare și fără tarifare. Reformulat după cum urmează:
„107.Regulamentul privind organizarea și funcționarea Comisiei de publicitate, procedura de evaluare si aprobare a materialelor publicitare la medicamente, procedura de notificare a altor forme de publicitate sunt aprobate prin Ordin al AMDM, care va fi plasat pe site-ul web oficial al AMDM. 
107.1. Se supun aprobării toate materialele publicitare destinate atât publicului larg cât și persoanelor calificate să prescrie sau să elibereze medicamente. 
107.2. Se supun notificării următoarele forme de publicitate: 
107.2.1. materialele publicitare pentru care au fost aplicate modificări fără a avea impact asupra informațiilor despre medicament (modificări de ordin administrativ, de design, editoriale etc.). Acestea se vor notifica la AMDM cu păstrarea numărului unic de identificare, fără a fi supuse procedurii de aprobare/reaprobare.
107.2.2. materialele educaționale;
107.2.3. activitățile de sponsorizare, atât din partea DAPP/reprezentantului DAPP privind publicitatea cât și din partea beneficiarului, în conformitate cu anexele nr.3 și nr. 4.
107.2.4. lista obiectelor promoționale distribuite; 
107.2.5. seturi de slide-urile din prezentările care fac referire la caracteristicile produsului, şi nu întreaga prezentare.”.

	
	
	18.
	Va fi necesar de notificat Agenda, calendarul, covoras pentru mouse inscriptionate doar cu logoul companiei?
	Se ia act.
În cazul în care acestea conțin denumirea medicamentului se vor supune reglementrilor materialelor publicitare. Dacă conțin logo-ul companiei nu pot fi distribuite persoanelor calificate în conformitate cu art.118, alin (4) din Legea nr.153/2025 cu privire la medicamente.

	13.
	Jana Chihai,
doctor habilitat în științe medicale
Prorector pentru Activitate de Cercetare ;i Inovare


	1.
	Necesitatea definirii explicite a granturilor educaționale independente
Proiectul reglementează sponsorizarea și activitățile promoționale, însă nu delimitează suficient de clar:
· sponsorizarea comercială;
· promovarea medicamentelor;
· granturile educaționale independente destinate activităților științifice și educației medicale continue.
În practica europeană și internațională sunt utilizate conceptele de:
· „independent medical education”;
· „unrestricted educational grants”.
Considerăm oportună includerea unei prevederi explicite care să permită susținerea activităților științifice și educaționale independente, cu respectarea cumulativă a următoarelor principii:
· independența conținutului științific;
· lipsa influenței sponsorului asupra programului, speakerilor și concluziilor;
· transparența conflictelor de interese;
· delimitarea clară dintre activitatea educațională și promovarea comercială.
	Se ia act.
Precizăm că pct. 87 al proiectului a fost reformulat, stabilindu-se explicit că granturile educaționale independente, sponsorizarea logistică a manifestărilor științifice, susținerea participării profesioniștilor din domeniul sănătății la activități de educație medicală continuă, precum și organizarea expozițiilor profesionale nu constituie obiectul promovării medicamentelor de uz uman. Prin urmare, acestea se află în afara sferei de reglementare a prezentului Regulament, iar introducerea unor definiții sau prevederi suplimentare nu este oportună.
	
	
	
	

	
	
	2.
	Clarificarea prevederilor privind sponsorizarea manifestărilor științifico-practice
Formularea prevăzută la pct. 75, potrivit căreia sponsorizarea „exclude orice asociere, directă sau indirectă, cu promovarea unui medicament”, poate genera dificultăți de interpretare și aplicare practică în cazul:
· congreselor medicale;
· conferințelor științifice;
· manifestărilor de educație medicală continuă;
· participării la evenimente internaționale.
În lipsa unor clarificări suplimentare, există riscul interpretării excesiv de restrictive a unor forme legitime de susținere logistică și educațională utilizate pe larg în statele membre ale Uniunii Europene.
În acest context, propunem precizarea expresă a faptului că nu constituie promovare neetică:
· granturile educaționale independente;
· sponsorizarea logistică a manifestărilor științifice;
· susținerea participării profesioniștilor din domeniul sănătății la activități de educație medicală continuă;
organizarea expozițiilor profesionale și a standurilor informaționale conforme prevederilor legale.
	Se acceptă.
Pct. 87 a fost reformulat după cum urmează:
„87.Testările nonclinice, studiile de siguranță postautorizare și alte activități de colectare a datelor se realizează exclusiv în scop științific sau educațional, fiind interzisă utilizarea acestora ca formă de promovare deghizată. Nu constituie obiectul promovării medicamentelor de uz uman următoarele activități:
87.1. granturile educaționale independente;
87.2. sponsorizarea logistică a manifestărilor științifice;
87.3. participării profesioniștilor din domeniul sănătății la activități de educație medicală continuă;
87.4. organizarea expozițiilor profesionale și a standurilor informaționale conforme prevederilor legale.”.

	
	
	3.
	Necesitatea unor criterii obiective privind locațiile evenimentelor
Pct. 82 utilizează noțiuni precum „locații cunoscute pentru exclusivitate și lux”, fără definirea unor criterii obiective de evaluare.
Considerăm oportună:
· fie clarificarea expresă a criteriilor aplicabile;
· fie reformularea prevederii într-o manieră mai obiectivă și predictibilă juridic.
Această clarificare este importantă inclusiv pentru participarea profesioniștilor din domeniul sănătății la manifestări științifice internaționale organizate conform standardelor academice europene.
	Se acceptă.
Pct. 82 a fost reformulat după cum urmează:
„82. Evenimentele se desfăşoară într-o locație corespunzătoare scopului principal al evenimentului și naturii activităților desfășurate. ”.


	
	
	4.
	 Clarificarea noțiunii de „valoare simbolică”
În vederea asigurării unei aplicări uniforme și evitării interpretărilor neunitare, considerăm utilă stabilirea unor criterii clare privind noțiunea de „valoare simbolică” aplicabilă obiectelor promoționale și materialelor relevante pentru practica medicală sau farmaceutică.
	Se acceptă.
A fost, corelat cu Hotărârea Guvernului nr. 116/2020 privind regimul juridic al cadourilor, asigurând astfel coerența între reglementările aplicabile. 

Astfel pct. 70 a fost reformulate după cum urmează:
„70.În cadrul publicității destinate persoanelor calificate să prescrie sau să elibereze medicamente, este interzisă oferirea, acordarea sau promisiunea de cadouri, avantaje în bani ori în natură. Prin excepție, pot fi oferite obiecte sau materiale care nu vor depăși valoarea stabilită conform Hotărârii Guvernului nr. 116/2020 privind regimul juridic al cadourilor, relevante pentru practica medicală sau farmaceutică.”.

Pct. 51 a fost reformulate după cum urmează:
„51.Prin derogare de la prevederile pct. 50, oferirea de obiecte promoționale către publicul larg este permisă numai cu respectarea cumulativă a următoarelor condiții:
52.1.  obiectele promoționale sunt de valoare simbolică, și nu vor depăși valoarea stabilită conform Hotărârii Guvernului nr. 116/2020 privind regimul juridic al cadourilor .”.

	
	
	5.
	Necesitatea protejării activităților de educație medicală continuă
Considerăm important ca aplicarea prevederilor Regulamentului să nu conducă, indirect, la limitarea accesului profesioniștilor din domeniul sănătății la:
· formare profesională continuă;
· congrese și conferințe științifice;
· schimburi academice și acces la date științifice actualizate.
În acest sens, apreciem că este necesară menținerea unui echilibru între:
· prevenirea promovării neetice;
· susținerea dezvoltării profesionale continue și a activităților academice independente.
	Se ia act.
Precizăm că pct. 87 al proiectului a fost reformulat, stabilindu-se că, susținerea participării profesioniștilor din domeniul sănătății la activități de educație medicală continuă, precum și organizarea expozițiilor profesionale nu constituie obiectul promovării medicamentelor de uz uman. Prin urmare, acestea se află în afara sferei de reglementare a prezentului Regulament, iar introducerea unor definiții sau prevederi suplimentare nu este oportună.

	14.
	Propuneri formulate în cadrul ședinței tehnice de lucru în data de 20.05.2026.
	1.
	Termenul de intrare în vigoare. 
Termenul de 1 lună prevăzut pentru intrarea în vigoare a Regulamentului este insuficient pentru asigurarea unei implementări adecvate. Având în vedere complexitatea cerințelor impuse operatorilor economici, se solicită stabilirea unei perioade de tranziție diferențiate, cu termene rezonabile pentru prevederile care implică modificări procedurale, organizaționale sau tehnice semnificative.
	Se acceptă.
Proiectul a fost completat cu dispoziții tranzitorii, fiind totodată extins termenul de intrare în vigoare a hotărârii.
„3. Prezenta hotărâre intră în vigoare peste trei luni de la data publicării în Monitorul Oficial al Republicii Moldova.
5. Cererile de evaluare a materialului publicitar depuse până la data intrării în vigoare a prezentei hotărâri se examinează conform reglementărilor în vigoare la data depunerii cererii.
6. Materialele publicitare aprobate până la intrarea în vigoarea a prezentei hotărâri rămân valabile cu condiția că nu au apărut modificări.”.

	
	
	2.
	Valoarea obiectelor promoționale.
 Se solicită stabilirea explicită a unui plafon valoric pentru obiectele sau materialele promoționale permise în relația cu profesioniștii din domeniul sănătății.
	Se acceptă.
A fost corelat cu Hotărârea Guvernului nr. 116/2020 privind regimul juridic al cadourilor, asigurând astfel coerența între reglementările aplicabile. 

Astfel pct. 70 a fost reformulate după cum urmează:
„70.În cadrul publicității destinate persoanelor calificate să prescrie sau să elibereze medicamente, este interzisă oferirea, acordarea sau promisiunea de cadouri, avantaje în bani ori în natură. Prin excepție, pot fi oferite obiecte sau materiale care nu vor depăși valoarea stabilită conform Hotărârii Guvernului nr. 116/2020 privind regimul juridic al cadourilor, relevante pentru practica medicală sau farmaceutică.”.

Pct. 51 a fost reformulate după cum urmează:
„51.Prin derogare de la prevederile pct. 50, oferirea de obiecte promoționale către publicul larg este permisă numai cu respectarea cumulativă a următoarelor condiții:
52.1.  obiectele promoționale sunt de valoare simbolică, și nu vor depăși valoarea stabilită conform Hotărârii Guvernului nr. 116/2020 privind regimul juridic al cadourilor .”.

	
	
	3.
	Delimitarea notificării de aprobare 
Regulamentul nu delimitează cu suficientă claritate formele de publicitate care se supun procedurii de notificare față de cele care necesită aprobare prealabilă din partea AMDM. Această ambiguitate generează incertitudine juridică și riscul unor interpretări divergente. Se solicită includerea unor prevederi explicite și exhaustive care să clasifice fiecare formă de publicitate în categoria corespunzătoare.
	Se acceptă.
A fost reformulat pct. 107 și adăugarea subpunctelor 107.1 și 107.2, care diferențiază explicit: materialele publicitare supuse aprobării, și materialele supuse notificării simple, fără evaluare și fără tarifare. Reformulat după cum urmează:
107.	Regulamentul privind organizarea și funcționarea Comisiei de publicitate, procedura de evaluare si aprobare a materialelor publicitare la medicamente, procedura de notificare a altor forme de publicitate sunt aprobate prin Ordin al AMDM, care va fi plasat pe site-ul web oficial al AMDM. 
107.1. Se supun aprobării toate materialele publicitare destinate atât publicului larg cât și persoanelor calificate să prescrie sau să elibereze. 
107.2. Se supun notificării următoarele forme de publicitate: 
107.2.1. materialele publicitare pentru care au fost aplicate modificări fără a avea impact asupra informațiilor despre medicament (modificări de ordin administrativ, de design, editoriale,etc.). Acestea se vor notifica la AMDM cu păstrarea numărului unic de identificare, fără a fi supuse procedurii de aprobare;
107.2.2. materialele educaționale;
107.2.3. activitățile de sponsorizare, atât din partea DAPP/reprezentantului DAPP privind publicitatea cât și din partea beneficiarului, în conformitate cu anexele nr.3 și nr. 4.
107.2.4. lista obiectelor promoționale distribuite; 
107.2.5. seturi de slide-urile din prezentările care fac referire la caracteristicile produsului, şi nu întreaga prezentare..”.

	
	
	4.
	Modificările materialului publicitar și reaprobarea 
Se solicită clarificarea tipurilor de modificări ale unui material publicitar care impun reluarea procedurii de aprobare, față de cele pentru care este suficientă o simplă notificare. Lipsa acestei distincții creează sarcini administrative disproporționate și ineficiențe operaționale.
	Se acceptă.
Pct. 103 a fost reformulat după cum urmează:
„103.În cazul modificării modificărilor termenilor autorizației de punere pe piață (compoziția medicamentului, indicațiile terapeutice, dozajul și modul de administrare, informațiile de siguranță, ambalajul și etichetarea, producătorul sau locul de fabricație) și/sau de practică medicală, DAPP are obligația de a asigura că materialele publicitare sunt actualizate în mod corespunzător, reflectând integral informațiile noi și, după caz, diferențele relevante.”.

	
	
	5.
	Se propune ca materialele destinate persoanelor calificate (medici, farmaciști) să poată conține informații esențiale din Rezumatul Caracteristicilor Produsului (DCI, doze, indicații, contraindicații), accesibile printr-un cod QR, fără a reproduce integral textul complet al RCP. Această abordare asigură accesul rapid la informații relevante, reducând totodată volumul materialelor supuse aprobării.
	Se acceptă.
Au fost stabilite informaţii minime care trebuie să conțină un material publicitare destinat persoanelor calificate să prescrie sau să elibereze. Pct. 58 a fost reformulat după cum urmează:
„58. Orice material publicitar tipărit destinat profesioniștilor în domeniul sănătății include cel puțin următoarele informații, în conformitate cu RCP:
58.1. denumirea comercială a medicamentului și denumirea comună internațională;
58.2. forma farmaceutică și concentrația;
58.3. indicatii, doze si mod de adminsitrare;
58.4. reacții adverse foarte frecvente și frecvente; 
58.5. contraindicații
58.6. numărul și data autorizației de punere pe piață;
58.7. mențiunea: „Acest material publicitar este destinat persoanelor calificate să prescrie, să distribuie și/sau să elibereze medicamente”;
58.8.  modul de eliberare a medicamentului
data redactării sau a ultimei revizuiri a informației.”:

	
	
	6.
	Se recomandă corelarea explicită a prevederilor Regulamentului cu reglementările și deciziile emise de Consiliul Audiovizualului în materia difuzării publicității la medicamente, pentru a evita suprapunerea sau contradicția dintre cele două regimuri de control.
	Se ia act.
La etapa de elaborare a proiectului de HG a fost organizată o ședință tehnică cu reprezentanții consiliului audiovizualului. Prevederile regulamentului nu contravin actelor normative emise de Consiliul Audiovizualului și sunt compatibile cu cadrul legal aplicabil în domeniul publicității difuzate prin intermediul serviciilor media audiovizuale.

	
	
	7.
	S-a solicitat depunerea dosarului în format digital: fie pe platforma, fie pe e-mail.Această măsură contribuie la eficientizarea procesului și la reducerea sarcinii administrative.
	Se acceptă.
Dosarul va fi disponibil și poate fi depus în format digital. În acest scop, solicitanților li se pune la dispoziție opțiunea de încărcare a dosarului online, prin intermediul unui link activ publicat pe site-ul oficial al AMDM.

	
	
	8.
	Textul de la pct. 82 interzice organizarea evenimentelor în locații "cunoscute pentru exclusivitate și lux" sau cu destinații turistice, culturale ori sportive, fără a defini criteriile obiective pe baza cărora o locație este astfel clasificată. Această formulare vagă expune operatorii economici la interpretări arbitrare și imprevizibile. Se solicită fie definirea explicită a acestor categorii de locații, fie trimiterea la criterii obiective verificabile
	Se acceptă.
În cadrul Comisiei de publicitate s-a propus reformularea pct. 82 după cum urmază:
„82. Evenimentele se desfăşoară într-o locaţie corespunzătoare scopului principal al evenimentului și naturii activităților desfășurate.”. 

	
	
	9.
	Se solicită clarificarea regimului juridic aplicabil prezentărilor în format PowerPoint care conțin denumirea unui medicament și sunt utilizate exclusiv în cadrul evenimentelor științifice adresate profesioniștilor din sănătate. Regulamentul nu precizează dacă astfel de materiale constituie publicitate și, implicit, dacă sunt supuse procedurii de aprobare sau notificare.
	Se acceptă.
A fost adăugat pct. 107.2. după cum urmează:
„107.2. Se supun notificării următoarele forme de publicitate: 
-materialele publicitare pentru care au fost aplicate modificări fără a avea impact asupra informațiilor despre medicament (modificări de ordin adminsitrativ, de design, editoriale,etc.). Acestea  se vor notifica la AMDM cu păstrarea numărului unic de identificare, fără a fi supuse procedurii de aprobare;
107.2.1. materialele educaționale;
107.2.2. activitățile de sponsorizare, atât din partea DAPP/reprezentantului DAPP privind publiitatea cât și din partea beneficiarului, în conformitate cu anexele nr.3 și nr.4;
107.2.3. lista obiectelor promoționale distribuite; 
107.2.4. seturi de slide-urile din prezentările care fac referire la caracteristicile produsului, şi nu întreaga prezentare.”.

	
	
	10.
	Se solicită clarificarea dacă pagina web a unui deținător de autorizație de punere pe piață este considerată în ansamblu un material publicitar digital sau dacă doar conținuturile individuale găzduite pe aceasta sunt supuse regimului de aprobare/notificare.
	Se acceptă.
Materialele publicitare care apar pe pagina web sunt cele supuse procedurii de notificare și aprobare de către AMDM. Prin urmare, spre aprobare vor fi depuse materialele publicitare concrete plasate pe pagina web, iar nu pagina web ca atare. Astfel pct. 41.4. a fost reformulate după cum urmează:
„ 41.4.numărul unic de identificare și data aprobării aplicată pe materialele publicitare digitale care sunt distribuite pe pagina web ;”.

	
	
	11.
	Se solicită ca procedura de evaluare a materialelor publicitare aprobată de AMDM să fie pusă la dispoziția publicului fie prin publicarea unui Ordin separat, fie prin includerea sa ca anexă la proiectul de HG.
	Se acceptă.
„107.Regulamentul privind organizarea şi funcționarea Comisiei de publicitate , procedura de evaluare si aprobare a materialelor publicitare la medicamente, procedura de notificare a altor forme de publicitate sunt aprobate prin Ordin al AMDM, care va fi plasat pe site-ul web oficial al AMDM. ”.

	
	
	12.
	Se solicită precizarea expresă în textul Regulamentului a momentului de la care deținătorul autorizației de punere pe piață poate difuza un material publicitar aprobat. Conform celor discutate, difuzarea devine permisă după inscripționarea numărului de identificare emis de AMDM pe materialul respectiv. Această cerință trebuie să fie explicit reglementată pentru a preveni litigiile privind legalitatea difuzării premature.
	Se acceptă.
„113.DAPP asigură că pe materialele publicitare distribuite ulterior aprobării AMDM sunt inscripționate cu numărului unic de identificare și data aprobării. După ce a fost asigurată inscripționarea numărului de identificare a materialul publicitar, acesta poate fi difuzat și distribuit.”.

	
	
	13.
	Se propune modificarea pct. 109 pentru a permite depunerea storyboard-ului materialului video în locul versiunii finale a spotului audio/video la etapa de evaluare de către Comisia AMDM. Ulterior aprobării storyboard-ului, DAPP ar urma să depună versiunea finalizată și să-și asume responsabilitatea conformității acesteia cu schița aprobată. Această abordare reduce costurile de producție în cazul respingerii materialului.
	Se acceptă.
109.Pentru materialul publicitar sub formă de spot audio/video se prezintă versiunea electronică a acestuia. În cazul materialelor audio/video, inclusiv celor difuzate online, se acceptă depunerea storyboard-ul materialului, în locul versiunii finale a spotului audio/video. În acest caz DAPP își asumă responsabilitatea depunerii versiunii finale, după aprobarea inițială de către AMDM a schiței scenariului depus. Numărul unic de identificare va fi atribuit după depunerea versiunii finale a spotului audio/video. 

	
	
	14.
	Se solicită includerea principiului aprobării tacite pentru procedura de notificare:
	Nu acceptă.
Mecanismul aprobării tacite este inaplicabil în această procedură, deoarece fiecare material publicitar pentru medicamente trebuie să conțină în mod obligatoriu numărul de identificare atribuit de AMDM. În lipsa acestui număr, materialul publicitar nu poate fi difuzat sau expus public, indiferent de expirarea termenului de examinare. Astfel, aprobarea tacită nu poate opera, întrucât numărul de identificare nu poate fi obținut pe altă cale decât prin emiterea sa expresă de către AMDM.

